Medijski zakoni u Crnoj Gori | Institut za javnu politiku\nSporazumom o stabilizaciji i pridruživanju između Crne Gore i Evropske unije, a shodno dinamici predviđenoj strateškim dokumentima o pristupanju, kao jedna od prioritetnih obaveza Crne Gore definisano je usklađivanjem zakonodavstva sa evropskom pravnom tekovinom. S obzirom da je Sporazum o stabilizaciji i pridruživanju stupio na snagu u maju 2010. godine, Crna Gora se time obavezuje da uskladi svoje zakonodavstvo u relevantnim sektorima sa zakonodavstvom Evropske zajednice (acquis) i da ga efikasno sprovodi, a što uključuje i oblast koja se odnosi na medije.\nZakon o elektronskim medijima, poslednji put je mijenjan 2011. godine, izazvao je podijeljenost mišljenja i širu javnu raspravu uglavnom kada je u pitanju izmena dijela Zakona koji se odnosi na državnu pomoć javnim servisima. Nacrtom Zakona o izmjenama i dopunama zakona o elektronskim medijima predviđeno je da će isti nakon proglašenja biti primjenjivan od 1. januara 2016. godine. Predmet izmjena i dopuna Zakona o elektronskim medijima je usaglašavanje Zakona sa Direktivom o audiovizuelnim medijskim uslugama (Direktiva 2010/13/EU Evropskog parlamenta i Savjeta od 10. marta 2010. godine) i implementacija pravila o državnoj pomoći za javne emitere u cilju ispunjavanja uslova iz pregovaračkog poglavlja 8 – Konkurencija.\nČlanovi Radne grupe koja je pripremala Nacrt navode niz zamjerki na postojeći Zakon, među kojima su zamjerke na rad Fonda za podsticanje medijskog pluralizma, podizanje procjena kvote sopstvene produkcije itd.Pravna tekovina u oblasti konkurencije obuhvata antimonopolsku politiku i politiku kontrole državne pomoći. Ona uključuje pravila i procedure za suzbijanje antikonkurentskog ponašanja (restriktivne sporazume između preduzeća i zloupotrebu dominantnog položaja), pažljivo praćenje koncentracije preduzeća i sprečavanje vlada da dodjeljuju državnu pomoć koja narušava konkurenciju na unutrašnjem tržištu.\nJedan od osnovnih prioriteta predlagača izmjena Zakona, Ministarstva kulture, bilo je uvođenje jasnijih pravila o državnoj pomoći za javne radio difuzne servise ali i povećanje transparentnosti finansiranja lokalnih javnih emitera kao i usklađivanje sa direktivom o audio-vizuelnim medijsklim uslugama.\nPravni i institucionalni okvir u oblasti finasiranja medija iz javnih finansija\nOvu oblast regulišu tri zakona i to: Zakon o zaštiti konkurencije, Zakon o kontroli državne pomoći, Zakon o elektronskim medijima. Zakon o zaštiti konkurencije, čija je primjena otpočela oktobra 2012. godine, osnovni je propis kojim se uređuju način, postupci i mjere zaštite konkurencije u Crnoj Gori. Zakon se odnosina sve oblike sprečavanja, ograničavanja ili narušavanja konkurencije od strane učesnika na tržištu Crne Gore, ali i na akte i radnje donesene, odnosno učinjene van njene teritorije, a koje za cilj ili posledicu imaju povredu konkurencije na teritoriji Crne Gore. Zakonom je definisan i nezavisni organ koji samostalno obavlja poslove i nadležnosti iz djelokruga ovog zakona – Agencija za zaštitu konkurencije Crne Gore.\nProglašavanjem Zakona o kontroli državne pomoći, koji je donijela Skupština Crne Gore 9. novembra 2009. godine (»Službeni list CG« 74/09 od 13.11.2009, 57/11 od 30.11.2011)uređuju se uslovi i postupak davanja i kontrole korišćenja državne pomoći, primjenom principa tržišne ekonomije, očuvanja konkurencije i obezbjeđivanja transparentnosti izvršavanja obaveza preuzetih potvrđenim međunarodnim ugovorima.\nU zemaljama regiona, Srbiji i Hrvatskoj, postoji i poseban zakon o nedozvoljenoj medijskoj koncentraciji, kojim se reguliše transparentnost tržišta i sprečavanje monopola. U Crnoj Gori međutim, zbog nedostatka lex specialis po pitanju medijske koncentracije, ovaj problem reguliše se analognom primjenom Zakona o zaštiti konkurencije (»Službeni list CG« 44/2012 od 9.8.2012).Usvajanjem Zakona o zaštiti konkurencije (»Službeni list RCG« 69/2005), koji je stupio na snagu 1. januara 2006. godine, po prvi put se na teritoriji Crne Gore zabranjuju karteli (zabranjeni sporazumi), usaglašena praksa kojima se narušava ili sprečava konkurencija (saradnja učesnika bez zaključenja formalnog sporazuma), zloupotreba dominantnog položaja i druge okolnosti kojima se utiče na povredu konkurentskeprakse. Zakon uključuje i kontrolu koncentracije, koja je dodatni novi instrument prepoznat u Zakonu o zaštiti konkurencije.\nUpućeno niz zamjerki na Nacrt\nMeđutim, stručna javnost, predstavnici medija i NVO sektora u Crnoj Gori iznjeli su niz argumenata i zamjerki koje su uputili Ministarstvu kulture.\nUdruženje lokalnih servisa zahteva od predlagača da „zakonski uspostavi stabilan sistem finansiranja koji će biti ujednačen na državnom nivou i neće biti podložan bilo kakvim političkim ili ekonomski uticajima”, objašnjavajući da time prestaju da zavise od dobre volje lokalnih vlasti. Generalni direktor\nDirektorata za medije u Ministarstvu kulture, Željko Rutović, taj zahtev je ocijenio kao „potpuno nekritički i neprofesionalni prijedlog da se sa nivoa države odredi lokalnim samoupravama procenat finansiranja za njihove potrebe” dodajući da bi to bio nepopularan potez koji nije primjenljiv ni u praksi, niti je ustavna kategorija.\nPredloge su takođe dostavili član radne grupe za pripremu Nacrta izmjena Zakona o elektronskim medijima Goran Đurović i nevladine organizacije Centar za građansko obrazovanje (CGO), Centar za razvoj nevladinih organizacija (CRNVO), Centar za monitoring i istraživanja (CEMI), Institut Alternativa (IA) i Juventas. Njihov predlog se odnosio na propisivanje minimalnog procenta od 25% sopstvene produkcije za sve elektronske emitere koji žele da dobiju odobrenje za emitovanje, kao i da se u slučaju nepridržavanja ovog procenta proizvodnje sopstvenog programa, emiteru oduzme dozvola za emitovanje programa.\nCrna Gora je u 2013. godini učinila još jedan korak ka stvaranju uslova za napredak i razvoj slobodne tržišne konkurencije, osnivanjem Agencije, kao funkcionalno nezavisnog organa za praćenje politike konkurencije i obezbijeđivanja uslova slobodnog preduzetništva. To je svakako bio i jedan od osnovnih zahtjeva Evropske Komisije u postupku stalnih pregovora o ispunjenju svih uslova iz Poglavlja 8.\nTužba zbog nelojalne konkurencije protiv TV Pink M i dnevnog lista „Pobjeda”\nU svijetlu aktuelnih zakonskih izmjena, dva slučaja su propratila argumentaciju obije strane. Jedan od njih je slučaj tužbe kompanije „Daily press”, koja u svom vlasništvu ima televiziju, dnevne novine i portal, protiv kompanije TV Pink M i dnevnog lista „Pobjeda”, zbog nelojalne konkurencije i „negativne kampanje čiji je cilj narušavanje ugleda i poslovanja lista i portala”. U tužbi Privrednom sudu traži se naknada materijalne štete od 660.000 eura. Direktor “Vijesti” Željko Ivanović objasnio je da je tužba podnijeta zbog udruženog zločinačkog poduhvata – rušenje ugleda naših medija i njihovog uništenja, podnijeta nakon višemjesečne, gotovo svakodnevne prljave kampanje TV Pink M i „Pobjede”.\nIzvršni i programski direktor TV Pink Montenegro Goran Radenović s druge strane, tvrdi da je „Daily press” kompanija, koja je u vlasništvu Miodraga Perovića i Željka Ivanovića, podnijela tužbu protiv TV Pink M televizije i tražila 660.000 eura, tačno onoliko koliko predstavlja dug državi za poreze, iako on „vjeruje da je ta cifra mnogo veća”. Tužba protiv Pobjede je odbačena zbog stečaja, a Daily press je nastavio sa tužbom protiv Pink Montenegro. Radenović je takođe pojasnio da je u Crnoj Gori došlo do opšteg smanjenja marketinškog budžeta, kako za elektronske medije tako i štampane.\nKako je već navedeno, radi se o postupku koji je još uvijek u toku, a takođe i o spornom odnosu koji je regulisan navedenim pozitivnim pravnim propisima. Takođe, rešavanje pomenutog spornog odnosa u funkcionalnoj je nadležnosti Privrednog suda. Kako u predmetnom postupku još uvijek nije donesena meritorna odluka, odnosno isti nije pravosnažno okončan tako ostaje da sud, u toku postupka, a u skladu sa svojim ovlašćenjima utvrdi da li je u konkretnom slučaju narušena konkurencija i ukoliko jeste koliko iznosi visina štete koju je, eventualno, tužilac pretrpio. Kao što i u svakom demokratskom društvu gdje sudska vlast, kao jedna od grana vlasti, omogućava da se poštuje pravni poredak države i štiti načelo zakonitosti kroz donošenje sudskih odluka, tako je i donošenjem navedenih propisa, pravosuđe naše države u mogućnosti da društvo, odnosno u konkretnom slučaju pravno lice, zaštiti i od nelojalne konkurencije. Dakle, u slučaju da se meritornom odlukom utvrdi osnovanost tužbenog zahtjeva ,,Daily pressa”, to će biti signal koji će u daljem toku uticati na sve medije da u većem stepenu poštuju pozitivne pravne propise koji se odnose na rad i funkcionisanje istih.\nZakon o elektronskim medijima u Analitičkom izvještaju, pratećem dokumentu uz Mišljenje EK o članstvu Crne Gore u EU iz novembra 2010. godine, ocijenjen je kao dobra osnova za razvoj i regulisanje javnih emitera i šire posmatrano za nezavisnost i profesionalnost medija, kao i da je u velikoj mjeri usklađen sa Direktivom o audio-vizuelnim medijskim uslugama. Dok je nacrt Zakona o izmjenama i dopunama zakona o elektronskim medijima (april 2015. godine) kvalitetna smjernica ka daljem ispunjavanju uslova iz pregovaračkog poglavlja 8 – Konkurencija.\nUsvajanjem navedenih zakona može se zaključiti da je učinjen značajan iskorak u reformi medija, utemeljenim na principima ostvarivanja slobode javnog informisanja, zaštite medijskog pluralizma, sprečavanje narušavanja konkurencije na unutrašnjem tržištu, te značajan vid usklađenosti zakonodavstva sa evropskom pravnom tekovinom, iako jos uvijek ostaje da se vidi koliko će predložene izmjene zaista poboljšati situaciju u kojoj se danas nalaze mediji u Crnoj Gori.


28.03.2018 | 12:45h ► 20:43h Moskva\nRusija tvrdi da je Britanija mogla da otruje bivšeg špijuna\nRusko Ministarstvo spoljnih poslova saopštilo je danas da bi britanske specijalne službe mogle biti odgovorne za trovanje bivšeg ruskog špijuna Sergeja Skripalja u Velikoj Britaniji.\nDojče vele: Putinova tuča slobodnim stilom\nMasovno proterivanje ruskih diplomata zbog afere Skripalj u normalnoj demokratiji bi vodilo ostavkama u vrhu vlasti, ali Rusija nije demokratija, ocenio je ruski politički analitičar Konstantin Egert u autorskom tekstu za Dojče vele.\nLavrov: Proterivanje diplomata rezultat ogromnog pritiska Vašingtona\nOdluka 20 zemalja o proterivanju ruskih diplomata posle afere trovanja bivšeg ruskog špijuna Sergeja Skripalja u Velikoj Britaniji, predstavlja "rezultat ogromnog pritiska" Vašingtona, ocenio je danas u Taškentu šef ruske...\nAustralija proteruje ruske diplomate zbog slučaja Skripalj\nAustralija je najavila proterivanje dvoje ruskih diplomata zbog slučaja Skripalj.\nČeška zbog trovanja Skripalja proteruje trojicu ruskih diplomata\nČeška će proterati trojicu ruskih diplomata zbog trovanja bivšeg ruskog dvostrukog agenta Sergeja Skriplja, u znak solidarnosti sa Velikom Britanijom i u koordinaciji sa Evropskom unijom.\nZbog afere Skripalj četvoro ruskih diplomata do 3. aprila mroa da napusti Poljsku\nPoljska je odlučila da protera četvoricu ruskih diplomata u znak solidarnosti sa Velikom Britanijom u aferi Skripalj.


Vreme je za najslađu kozmetiku!\nod Admin taj Uto 3 Mar 2009 - 8:04\nOsim što nam uvek nepogrešivo vraća osmeh na lice, čokolada je pravi izbor i za negu, jer čokoladni će tretmani umornoj koži podariti mladolik izgled.\nI naučno je dokazano ono što već svi iz prakse vrlo dobro znamo - tek nekoliko kockica čokolade dovoljni su da nam se popravi raspoloženje i da se osećamo kao da smo se upravo ludo zaljubili. Jer, objašnjavaju naučnici, miris kakaa podstiče lučenje seratonina u mozgu, koji se inače smatra prirodnim antidepresivom. Loša strana ovakvog podizanja raspoloženja neretko je poneki višak kilograma, no u čokoladi se može uživati i bez plaćanja za mnoge previsoke cene.\nNaravno, govorimo o njenoj primeni u kozmetičke svrhe. Tako su u poslednje vreme vrlo aktuelni pilinzi, pakovanja, maske, kreme, kao i čokoladne masaže, a svim je ovim tretmanima zajedničko to što su veoma efikasni u procesima hidratacije i relaksacije kože. I to za vrlo kratko vreme i bez nepotrebnog, a uglavnom skupog, ponavljanja tretmana do u beskraj.\nČokolada je odlična i kada je nega lica u pitanju. Bogata vitaminima E i B, kao i oligoelementima (fosfor, magnezijum, kalcijum, cink i bakar), čokolada je pravi izbor za tebe pre svega zato što efikasno hrani kožu, osvežava je i obnavlja. Osim hranljivog dejstva, čokoladni tretmani lica preporučljivi su i ako želiš da svojoj umornoj koži vratiš mladolik izgled. Tako maska od čokolade ima lifting učinak, podstičući proizvodnju kolagena i eleastina. A jedna od poslednjih kozmetičkih novotarija je i čokoladna depilacija, koja osim što ukljanja nepoželjne dlačice, ima i hranljiv i obnavljajući efekat, posebno kada je reč o osetljivoj koži.


Kurti odbio Hotijev poziv na razgovor o dijalogu | Radio Kosovska Mitrovica\n11. June, 2020 14:34 |\nLider Pokreta Samoopredeljenje, Aljbin Kurti, odbio je poziv kosovskog premijera Avdulaha Hotija na sastanak na kojem bi se razgovaralo o dijalogu sa Srbijom, potvrdio je portparol Samoopredeljenja Arljind Mandžuka.\n“Vlada zavisna i formirana glasovima Srpske liste koju je formirao predsednik Kosova Hašim Tači kao i Vlada koja Kosovu uskraćuje reciprocitet sa Srbijom, nema ni kredibiliteta ni legitimiteta. Stoga se nismo odazvali na taj poziv pošto nećemo biti deo ovih sastanaka”, napisao je Mandžuka na Fejsbuku.\nHoti je pozvao opoziciju da bude deo procesa dijaloga Beograda i Prištine.\nPoziv građanima na “mirno druženje” u Prištini\nKurti je pozvao građane Kosova da u petak učestvuju na skupu “mirno druženje” koji će organizovati ta stranka. Kurti je putem video-poruke snimljene na trgu Skenderbeg u Prištini rekao da je u petak 21. godišnjica oslobađanja Kosova i 15. godišnjica formiranja PS.\n“Na ovu dvostruku godišnjicu, nalazimo se u situaciji koja zahteva strpljenje i rešenje. Strpljenje da se nosimo sa pandemijom Kovid-19, koja nije prošla, i rešenje ulaskom na predstojeće izbore. U ovih 15 godina dokazali smo da opoziciju činimo jakom kao niko ranije, a ove godine smo dokazali da Vladu vodimo dobro kao niko drugi”, kaže Kurti u video-poruci.\nOcenio je da PS svakodnevno raste i da će na sledećim izborima pobediti sve.\n“Ne postoji pokret bez ljudi, dok je na Kosovu narod postao pokret. Dođite sutra na ovo mirno druženje uz muziku i govore, dođite masovno”, poručio je Kurti.


Oglasi sa Kljucnim Recima Ordinacija\nKljucne Reci Oglasa: Ordinacija\nProdajem ili izdajem stomatolosku ordinaciju\nProdajem ili izdajem kompletnu stomatolosku ordinaciju koja je u funkciji,oprema moze I pojedinacno.. Kontakt telefon-065/589-47-89\nOrdinacija, Stomatoloska\t Novi Banovci\t € 0,00 EUR\nstan u centru Bgd\nIzdajem stan u ul.K.Petra blize K.Mihajlovoj, 35m2(2soban). Izdaje se na duzi period po dogovoru jer je potrebno ulaganje u renoviranje, jer u njemu se ne boravi vec duzi period. Idealan za kancelarijski prostor ili ordinacije i sl.\nBeograd Centar Izdav, Ordinacija, Poslovni Prostor\t Beograd\t € 350,00 EUR\nOd samog početka imamo jedan cilj – da vlasnicima kućnih ljubimaca obezbedimo kompletnu uslugu na jednom mestu. Nabavkom odgovarajućih dijagnostičkih sredstava za ambulantu, odnosno opreme i hrane za pet šop dajemo sve od sebe da zadovoljimo gore postavljen cilj. Savremen način lečenja koji obezbedjuje kontinuirana edukacija postavlja dobre uslove za rešavanje problema u najkraćem mogućem roku. Nadamo se da ćemo uspeti da ispunimo sve vaše potrebe na obostrano zadovoljstvo\nAmbulanta, Ordinacija, Veterinar\t Beograd\t € 0,00 EUR


Slučaj ovog dečaka ZBUNIO JE NAUČNIKE, a sada su došli do novog otkrića: Nijedno dete mlađe od 10 godina NIJE PRENELO virus odraslima - Zena.rs\nSlučaj ovog dečaka ZBUNIO JE NAUČNIKE, a sada su došli do novog otkrića: Nijedno dete mlađe od 10 godina NIJE PRENELO virus odraslima\nDo sada, tvrde stručnjaci, nema nijednog dokaza o prenosu korona virusa sa deteta na odraslog čoveka i naučnici tvrde da deca nemaju veliku ulogu u transmisiji epidemije.\nNaučnici kažu da deca, po svemu sudeći, ne prenose virus Foto: Profimedia\nUdružena komisija sastavljena od članova SZO i kineskih eksperata nije mogla da dođe ni do jednog dokazanog slučaja infekcije gde je korona virus sa deteta prešao na odraslu osobu.\nDEČAK iz Francuske pozitivan na KORONA VIRUS bio u kontaktu sa 172 OSOBE, a kad su saznali koliko ih je zarazio - SVET SE ŠOKIRAO\nPored toga, kako prenose mediji, ovi stručnjaci nisu uspeli da dođu ni do jednog zabeleženog slučaja gde je dete mlađe od 10 godina prenelo virus bilo kome.\nParkovi Foto: Mitar Mitrović / RAS Srbija\nStudije koje se bave prenosom korona virusa sa dece kažu da dece nemaju nikakvu bitnu ulogu u prenošenju virusa, mada eksperti koji su ove studije sprovodili i sami priznaju da su činjenice do kojih su došli i dalje "nejasne".\nTako profesor Rasel Vajner sa Kraljevskog fakulteta za pedijatriju i dečje zdravlje za Telegraf kaže: "Širom sveta nema još dokaza da deca šire virus, međutim, i dalje nemamo dovoljno dokaza da u potpunosti stanemo iza te tvrdnje".\nJedan od učesnika u ovom istraživanju bio je i 9-godišnji dečak iz Francuske koji nije preneo virus nikome iako je bio u kontaktu sa čak 172 ljudi dok je bio zarazan. Upravo o njemu brujali su francuski mediji u februaru, potpuno zbunjeni ovom činjenicom.\n- Studije pokazuju da ima malo dokaza da su deca prenosnici virusa i po svemu sudeći, kod njih je infektivnost dosta manja - kažu stručnjaci, dodajući da u prilog toj tvrdnji idu i pojave nekoliko porodičnih klastera u gradu Guangdžou u Kini, gde su cele porodice bile zaražene, ali ni u jednoj dete nije bilo nulti slučaj, onaj koji je doneo zarazu.\n- Čini se da Kovid-19 ređe napada decu, a i kada ih napadne, u pitanju su blaži simptomi i manja infektivnost. Ima dokaza o tragičnim ishodima, ali oni su retki u odnosu na ukupne brojke. Uloga dece u prenosu bolesti i dalje je nejasna, ali po svemu sudeći nije značajna - navodi se u zaključku studije.


Prva poseta gradonačelnika advokatskoj komori Vojvodine\nMihajlo Pavlović\t 30.12.2019. 18:00h 21:18h\nGradonačelnik Novog Sada Miloš Vučević posetio je Advokatsku komoru Vojvodine (AKV) i sa njenim predsednikom Vladimirom Beljanskim dogovorio saradnju čija će realizacija početi odmah nakon praznika.\nIako nije jedini koji je na čelno mesto u Gradu izabran iz redova advokata, Vučević je prvi gradonačelnik koji je posetio Advokatsku komoru Vojvodine i pokazao interesovanje za unapređenje saradnje između Grada i AKV. Vučević i Beljanski razgovarali su o poboljšanju položaja advokature, prvenstveno u vezi sa gradskim službama, ali i o mogućnosti proširenja prostora Komore, a posebno o aspektu proširenja koji se odnosi na njenu oduzetu nepokretnu imovinu, kao i na imovinu Penzionog fonda AKV.\n- Advokatska komora Vojvodine je jedna od najstarijih na Balkanu, reč je o instituciji koja je duboko urezana u istoriju Novog Sada. Brojni advokati, koji su bili na čelu Grada, dali su značajan doprinos razvoju Novog Sada i time nas zadužili. Drago mi je da sam danas u poseti Advokatskoj komori Vojvodine i da dogovaramo nastavak saradnje na nekoliko polja. Grad Novi Sad i Advokatska komora Vojvodine neguju uspomenu na čuvene gradonačelnike advokate, među kojima su bili Svetozar Miletić, Stevan Adamović, Jovan Kamber, Pavle Jovanović, Gavrilo Polzović, Pavle Mačvanski i Jovan Radanović, i nadam se da ćemo u budućnosti zajednički organizovati izložbu kojom ćemo se setiti svih njih – naglasio je gradonačelnik Miloš Vučević.\nPrilikom susreta gradonačelnik i predsednk AKV zaključili su da prostora za saradnju ima mnogo, ukoliko se interesi građana stave na prvo mesto.\n- Budući da će Novi Sad biti Evropska prestonica kulture iste godine kada AKV obeležava 100 godina od osnivanja, predložili smo da se naš prostor u Zmaj Jovinoj br. 20 otvori za javnost za izložbe, koncerte, tribine i sve sadržaje koji su u interesu pre svega građana Novog Sada, a potom i u interesu Grada i Komore. AKV već ima protokole o saradnji sa Galerijom Matice srpske, Zavodom za kulturu Vojvodine, Sterijinim pozorjem, Muzejem savremene umetnosti, Novosadskim pozorištem, te smo za ovakve vidove saradnje uvek vrlo otvoreni – rekao je predsednik AKV Vladimir Beljanski.\nGrad Novi SadMiloš VučevićIstorija


Vulin u Madridu sa španskim ministrom o saradnji i Kosovu - Politika - Dnevni list Danas\nPočetna » Politika » Vulin u Madridu sa španskim ministrom o saradnji i Kosovu\nVulin u Madridu sa španskim ministrom o saradnji i Kosovu\nMinistri unutrašnjih poslova Srbije i Španije, Aleksandar Vulin i Fernando Grande-Marlaska Gomes, razgovarali su danas u Madridu o razvoju saradnje, naročito u obuci, razmeni informacija i suzbijanju sajber kriminala, a Vulin je novinarima govorio i o Kosovu.\nGomes je ukazao da je Srbija prva zemlja van Evropske unije sa kojom je Španija formirala zajedničku istražnu ekipu, saopštilo je Ministarstvo unutrašnjih poslova Srbije.\n„Formiranje ovakvih zajedničkih timova predstavlja puno poverenje između dve zemlje i želim da zahvalim Europolu i Eurodžastu koji su ostvarili našu direktnu vezu. Ali, ovo je rezultat i dugogodišnje uspešne saradnje Španije i Srbije“, rekao je Gomes.\nVulin i Gomes su naveli da će nastaviti i produbiti saradnju i formirati nove zajedničke istražne timove, navodi se u saopštenju.\nVulin je rekao da je Srbija „pouzdan partner“ u borbi protiv svih oblika kriminala.\nOcenio je da „političari još nisu uspeli da naprave od Evrope jedinstven kontinent bez ograda i granica, dok kriminalci jesu“.\n„Svaki kriminalac, svaki narko-diler koga uhapsimo u Srbiji, jedan je kriminalac manje koji će doći da rastura drogu u Španiji, svaki kriminalac državljanin Srbije koga vi uhapsite u Španiji, jeste jedan organizator manje koji će se vratiti u Srbiju da regrutuje neku decu da žive i umru u kriminalu“, kazao je Vulin.\nOn je pohvalio zajedničku operaciju španske i srpske policije „Mitikas-Espanja“, izvedenu uz pomoć Europola i Eurodžasta.\n„Zaplenjena je velika količina marihuane, pronađen je znatan broj laboratorija, što je čak važnije od zaplenjene količine droge jer smo ubili proizvodnju, a važnije od svega, uhapšeno je 36 ljudi. To je 36 ubica naše dece manje na slobodi. Ti ljudi godinama neće otrovati nijedno naše dete“, rekao je Vulin.\nU toj akciji, koju su policije Srbile i Španije izvele 28. juna, uhapšeno je 36 osoba: pet u Srbiji i 31 u Španiji.\nVulin je zahvalio Vladi i građanima Španije zbog, kako se navodi, „čvrste i principijelne pozicije“ o nepriznavanju nezavisnosti Kosova.\n„Glas Španije nam mnogo znači. Tamo gde se on čuje, mi znamo da imamo glas prijatelja. Španija i Srbija su po mnogo čemu udaljene i različite zemlje, ali u jednom se slažemo i isti smo: mi znamo kakvo je zlo separatizam, mi znamo da samo poštovanje međunarodnog prava garantuje trajni mir“, rekao je Vulin.\nNa pitanje o referendumu kao rešenju u slučajevima separatizma, Vulin je na konferenciji za novinare rekao da je NATO 1999. godine „izvršio agresiju“ na SR Jugoslaviju bez odluke Saveta bezbednosti UN „kako bi se opravdalo otcepljenje dela teritorije“ Srbije – Kosova.\n„Niko nije pitao za referendum, bili smo jednostavno bombardovani. Ja verujem, jedini način da se sačuva mir je bezuslovno poštovanje međunarodnog prava“, kazao je Vulin.\nOcenio je da „međunarodno pravo jasno definiše kako države nastaju i kako prestaju da postoje“.\n„Kada je moja zemlja u pitanju, niko nije pitao o međunarodnom pravu, imali smo grubu ogoljenu silu na kraju 20. veka. Bez obzira koliko su moćniji i veći od nas oni koji smatraju da treba da se predamo i napustimo borbu za međunarodno pravo i za celovitost Srbije, mi ćemo se držati međunarodnog prava“, izjavio je Vulin.


Pet medalja za trebinjske karatiste | Herceg Televizija Trebinje\nPet medalja za trebinjske karatiste\nTakmičari KBS Trebinje osvojili su jednu srebrenu i 4 bronzane medalje na 4.„Grave Energija“ kupu u karateu, koje je u subotu održan u organizaciji Karate kluba „Energija“ iz Banja Luke.\nNa kupu u Banjaluci nastupila su 22 takmičara trebinjskog Kluba borilačkih sportova, u konkurenciji 1.500 karatista iz 120 klubova i 9 zemalja.\nSrebrenu medalju je osvojio Aleksa Vuletić, 2006. godište u kategoriji – borbe preko 45 kilograma.\nBronzane medalje pripale su Rastku Spaiću, 2005. godište do 45 kilograma, Sergeju Bjelici 2005. godište do 40 kilograma, te Anastasiji Koprivica i Ivani Cvijetić, 2006. godište do 40 kilograma.\n„Ovo je najjači turnir u regionu na kome smo učestovali ove godine i gledajući neke naše greške mogli smo imati i bolji rezultat, ali gledajući kvalitet i masovnost u svakoj pojedinačnoj kategoriji – i ovo je solidan rezultat“, kaže Radomir Milić trener Kluba borilačkih sportova Trebinje.


Indeksi na njujorškoj berzi Vol strit u četvrtak su zabeležili oštar pad, posle novog povećanja broja zaraženih koronavirusom.\nIndeks Standard end Pur pao je 5,9 odsto, što je njegov najlošiji rezultat u jednom danu od sredine marta kada su akcije beležile brojne oštre padove usled uvođenja restriktivnih mera za suzbijanje koronavirusa.\nBroj zaraženih koronavirusom ponovo raste širom SAD, nakon što je nekoliko nedelja bio u padu. To je rezultat obimnijeg testiranja, ali i slobodnijeg kretanja ljudi i obnove poslovnih aktivnosti.\nPrema zvaničnim podacima, broj osoba kod kojih je potvrđena zaraza u SAD premašio je dva miliona.\nU američkim gradovima i dalje traju masovne demonstracije protiv rasizma i brutalnosti policije, podstaknute ubistvom Afroamerikanca Džordža Flojda tokom hapšenja, a vlasti apeluju na sve učesnike protesta da se testiraju na koronavirus.\nPingback: Strah od novog talasa NOKAUTIRAO indekse na Vol stritu - biznis24.rs


Rudi Gober, defanzivac Jute, prvi je zaraženi košarkaš korona virusom u NBA. Najjača liga na svetu je prekinuta na neodređeno, a kada će i da li će uopšte biti nastavljena saznaćemo u mesecima koji su pred nama.\nFrancuski reprezentativac nije bio u dvorani, ali je izvesno da će kompletan tim Jute morati da bude u izolaciji. Jer, košarkaši dva tima - Jute i Oklahome - nalazili su se na parketu i zagrevali su se za utakmicu pre nego što im je saopšteno da se vrate u svlačionice. Pola časa kasnije navijačima je saopšteno da je utakmica otkazana zbog „nepredviđenih razloga”.\nEkipi Oklahome dozvoljeno je da odu kući po odlaganju meča, ali koliko je situacija ozbiljna govori i to da je svim timovima koje su se takmičile protiv Jute u poslednjih deset dana savetovano da sami odu u karantin. To su Klivlend, Njujork, Boston, Detroit i Toronto. Neki igrači i članovi stručnih štabova već su podvrgnuti testovima pošto su saznali da je Gober zaražen.\nInače, internetom sada kruži video snimak na kojem se jasno vidi kako Rudi Gober po završetku jedne konferencije za novinare u ponedeljak dodiruje sve mikrofone, telefone i audio rekordere pripadnika medija, što je sada izazvalo dodatnu zabrinutost u javnosti...\nŠala, nažalost, nije nimalo smešna. A iz NBA će uskoro stići nove vesti vezane za nastavak sezone. Vlasnici svih klubova sastaće se u četvrtak u 17.30 po srednjeevropskom vremenu.


Srbija traži hitnu sednicu SB UN zbog formiranja kosovske vojske | SEEbiz.eu\nObjavljeno: 06.03.2014 / 13:01\nBEOGRAD - Ministar bez portfelja zadužen za KiM je izrazio duboku zabrinutost Vlade zbog pogoršanja bezbednosne političke situacije na Kosovu i Metohiji, počevši od kamenovanja srpskih hodočasnika u Đakovici, pa do zabrane ulaska građana Srbije na Kosovo, za šta, kako je kazao, još nigde nismo mogli da čujemo jasnu i određenu osudu.\nVulin je kazao na konferenciji za štampu u Vladi Srbije da smatra da mora da zabrine čitavu međunarodnu zajednicu najava prelaska kosovskih bezbednosnih snaga u kosovku vojsku.\n"To je neprihvatljivo i protivno rezoluciji 1244, u kojoj se jasno kaže da ne može da postoji vojska na prostoru Kosova i Metohije. To je teritorija pod upravom UN i može da postoji samo jedna oružana sila, a to je Kfor", poručio je Vulin.\nOn je istakao da Vlada Srbije traži hitnu sednicu Saveta bezednosti na temu poštovanja Rezolucije 1244 i najnovijih dešavanja na Kosovu i Metohiji.\nNasilje, prema njegovim rečima, kao da je postalo svakodnevnica na Kosovu i Metohji, usmerena je prema Srbima.\nS tim u vezi je pomenuo i hapšenje u Štrpcu, zadržavanje Srba u pritvoru i pored pismenih garancija vlade Srbije, zabrana ulaska ministara vlade Srbije na prostor Kosova i Metohije i jučerašnja neshvatljiva, nemoguća za opravdati, zabrana ulaska predstvanicima DSS.\nVlada Srbije osuđuje jučerašnje zadržavanje Vojislava Koštunice i Slobodana Samardžića i zatražila je od Euleksa da objasni ko ima pravo da zaustavi bilo kog građanina Srbije i poništi sporazum o kretanju, rekao je ministar.\nKada je reč o štrajku glađu Olivera Ivanovića, Vulin je kazao da je on iznuđen nehumanim, neljudskim odnosu prema njemu koji brine ne samo njegovu porodicu već svakog Srbina kako na KiM tako i na celoj teritoriji Sbrije.\n"On štrajkuje sa jedinim zahtevom da ga premeste u pritvor u Kosovsku Mitrovicu, što nije nikakva usluga već samo premeštanje u drugi zatvor gde može da se oseća bezbedno, gde ne mora da strahuje od drugih zatvorenika", rekao je Vulin napominjući da Ivanović nije 20 dana izašao iz svoje ćelije.\nVulin je ukazao da rešenje ovog pitanja ne zavisi od Prištine već je u nadležnosti Euleksa."Recite nam već jednom hoćete li mu pomoći, ne samo njemu već i ostalim pritvorenicima, i onim poslednjim uhapšenim u Sstrpcu", poručio je ministar.\nOn je dodao da je neshavtljivo i hapšenje u Gračanici dvoje aktivista političke stranke registrovane u Srbiji koje učestvuju na izborima u Srbiji, koji će se odvijati i na Koosvu i Metohiji, uz asistenciju OEBS-a.\nPrema njegovom mišljenju razlozi za hapšenje su obaranje izlaznosti Srba na parlamentarne izbore u Srbiji.\nTagovi: Aleksandar Vulin, Savet bezbednosti, Ujedinjene nacije, Kosovo, Vojska Kosova


Kineski stručnjaci obožavaju Zvezdu\nKineski medicinski stručnjaci koji su pružili veliku pomoć i podršku Srbiji u borbi protiv korona virusa posetili su danas stadion “Rajko Mitić”. Tokom obilaska najvećeg sportskog muzeja u regionu oduševili su nas koliko poznaju i vole Crvenu zvezdu, a mi smo im se simbolično, klupskim poklonima, odužili za svu stručnost, napor i zalaganje koje su iskazali prema Srbiji u borbi sa pandemijom.\nKineska delegacija sa oduševljenjem je ispratila priču o najvećim uspesima i trofejima koje je Crvena zvezda osvojila. “Čelični prijatelji” zadivili su sve znanjem o našem klubu, i istakli da svi pamte 29. maj 1991. kada je Crvene zvezda osvojila najveći trofej u istoriji. Jedno ime posebno je obradovalo tim iz Kine, koji je sa radošću govorio o petoj Zvezdinoj zvezdi, Draganu Stojkoviću Piksiju, ali i Dušku Tošiću nekadašnjem igraču crveno-belih.\nPredsednik našeg kluba Svetozar Mijailović prisetio se brojnih poseta kineskih delegacija i zahvalio na pomoći u ovako teškim trenucima. Kineski prijatelji izrazili su želju da se u narednom periodu izgradi saradnja Crvene zvezde i njihovog lokalnog kluba, kao i da bi u budućnosti sa radošću organizivali prijateljske utakmice sa najvećim klubom iz Srbije.


Actavis: Kampanja „Korak za srce“ - Više od 300 ljudi pregledano tokom vikenda na Adi\nLekarska komora Srbije: Stalni komitet lekara Evrope(CPME) podržao je Lekarsku komoru Srbije vezano za pamflet „Saopštenje predsedništva SLD“\n15 maj 2013 Povodom saopštenja Predsedništva Srpskog lekarskog društva u vezi sa Lekarskom komorom Srbije, a koje je puno laži, konstrukcija i neistina obaveštavamo javnost u Srbiji da smo, između ostalog, informaciju o navodima iz saopštenja prosledili CPME (Comité Permanent des Médecins Européens ; Standing Committee of European Doctors) – Stalnom komitetu lekara Evrope (EVROPSKE LEKARSKE KOMORE) čiji smo članovi. CPME je savetodavno telo Saveta Evrope i kao takvo ima savetodavnu ulogu u PARLAMENTU EVROPE i EVROPSKOJ KOMISIJI.\nLekarska komora Srbije: SAOPŠTENJE ZA JAVNOST UPRAVNOG ODBORA LEKARSKE KOMORE SRBIJE\n08 maj 2013 Lekarska komora Srbije, od svog reosnivanja, u skladu sa zakonom, obavlja sve poslove poverene od strane države. Pored toga, obavljajući druge poslove definisane Statutom, konstantno radi na unapređenju položaja lekarske struke, sa krajnjim ciljem da lekari Srbije, u svakom pogledu, stanu rame uz rame sa kolegama iz drugih pravno uređenih država. Actavis: Kampanja „Korak za srce“\n07 maj 2013 Bolesti srca ubiju dnevno 150 ljudi u Srbiji! Beograd, 7. maj 2013. – Šokantnim podacima i prizorima koji pokazuju da je Srbija je neslavni šampion po smrtnosti od kardiovaskularnih bolesti počela je ovogodišnja kampanja „Korak za srce“ sa ciljem da građani pravovremenim odlaskom kod lekara i uvođenjem zdravih životnih navika spasu sebi život.\nLekarska komora Srbije: Tradicionalna konferencija posvećena aktuelnim temama za lekare u Srbiji\n10 april 2013 Pod pokroviteljstvom Lekarske komore Srbije 12.i 13.4.2013. godine, u prostorijama sajma “Šumadija”, Save Kovačevića bb, Kragujevac, održaće se tradicionalna Konferencija posvećena aktuelnim temama za lekare u Srbiji, koju će činiti dva simpozijuma, akreditovana kod Zdravstvenog saveta Srbije. Actavis: Actavis obezbedio generički lek imatinib za tržište Srbije\n24 septembar 2012 Farmaceutska kompanija Actavis, jedan od najvećih svetskih proizvođača generičkih lekova, obezbedila je za tržište Srbije generički lek imatinib, koji se koristi u lečenju hronične mijeloidne leukemije. Actavisov imatinib ekvivalentan je leku imatinib proizvođača Novartis. Terapija Actavisovim imatinibom suštinski je podjednako bezbedna i efikasna. Za inovativni lek, koji do skoro nije imao konkurenciju, cena je bila visoka i nalazio se među 10 molekula za koje je RFZO izdvajao najviše novca. Na poslednja dva pregovaračka postupka po pozivu RFZO za javnu nabavku leka, imatinib - proizvodjaca Actavis je nabavljen po gotovo četvorostruko nižoj ceni od one koju je RFZO do tada plaćao. Actavis: Zdravlje Actavis ispunjava sve standarde dobre proizvođačke prakse u skladu sa evropskom regulativom\n25 jul 2012 Beograd, 25.07. 2012. godine - Kompanija Zdravlje Actavis ispunjava sve standarde dobre proizvođačke prakse u skladu sa evropskom regulativom, o čemu svedoči najnoviji EU GMP Sertifikat, izdat 6. jula ove godine, kojim je Danska agencija za lekove DHMA, nakon četvorodnevne inspekcije sistema kvaliteta i svih GMP relevantnih segmenata u poslovanju ove kompanije, potvrdila potpunu usaglašenost i produžila EU GMP Sertifikat za naredne tri godine.\n16 jul 2012 Farmaceutska kompanija Actavis i njena fabrika Zdravlje iz Leskovca nastaviće da redovno i kontinuirano snabdevaju apoteke i zdravstvene ustanove svim lekovima iz svoje palete uprkos poteškoćama sa kojima se poslednjih meseci farmaceutska industrija suočava. Lekarska komora Srbije: Početak primene uredbe o korektivnom koeficijentu\n22 jun 2012 Predstavnici Lekarske komore Srbije, Sindikata lekara i farmaceuta Srbije, Sekcije opšte medicine Srpskog lekarskog društva, Sindikata zaposlenih u zdravstvu i socijalnoj zaštiti Srbije, ASNS-a granskog sindikata zdravstva i Udruženja lekara opšte/porodične medicine Srbije, posle zajedničkog sastanka posvećenog najavljenom početku primene Uredbe o korektivnom koeficijentu, najvišem procentualnom uvećanju osnovne plate, kriterijumima i merilima za deo plate koji se ostvaruje po osnovu radnog učinka, kao i načinu obračuna plate zaposlenih u zdravstvenim ustanovama (u daljem tekstu Uredba), održanog 13.06.2012. u sedištu Lekarske komore Srbije u Beogradu, izdaju sledeće saopštenje za javnost.\nActavis: Uspešno završena EU GMP inspekcija u Zdravlju Actavis\n29 maj 2012 Nova zvanična potvrda dobre proizvođačke prakse u skladu sa evropskim standardima Leskovac, 29.05.2012. godine - Nakon četiri dana detaljnih provera svih GMP relevantnih segmenata u poslovanju kompanije koji podležu standardima i zahtevima evropske farmaceutske regulative, danska Inspekcija za lekove DKMA potvrdila je da kompanija Zdravlje Actavis ispunjava sve standarde dobre proizvođačke prakse za tržišta Evropske unije i da zbog pokazanih izuzetnih rezultata sa velikim zadovoljstvom daje preporuke za produžetak EU GMP Sertifikata.


Imate veliko srce i volite ljude, upišite medicinsku školu!, Sveti Arhangel Novi Sad\nBlog Imate veliko srce i volite ljude, upišite medicinsku školu!\nSvakako da to nije navedeno kao uslov za upis srednje medicinske škole, ali je sasvim sigurno da ukoliko imate veliko srce, a ujedno i volite ljude, na najbolji mogući način im zaista možete pomoći ukoliko se bavite nekim od zanimanja iz te struke.\nS obzirom na to da se radi o posebno plemenitim zanimanjima, to ne čudi što mnogi medicinski radnici važe za vrlo požrtvovane, odnosno za osobe koje vole da pomažu drugima.\nIako je u pitanju posebno zahtevna profesija sa psihološkog aspekta, činjenica je da ona oplemenjuje dodatno, te da medicinske radnike uči strpljenju i požrtvovanosti.\nPostoje brojni obrazovni profili medicinske struke, a koji će omogućiti svakom kandidatu da razvije empatiju prema drugim ljudima, te da najpozitivnije osobine koje poseduje tom prilikom ispolji.\nA da bi neko mogao da bude okarakterisan kao dobar i poštovan medicinski radnik, nije neophodan naročiti trud, već jednostavno želja da se ljudima kojima je to potrebno pomogne. Nažalost, zahvaljujući ne tako dobrom sticaju okolnosti i globalnom finansijskom stanju, mnogi medicinski radnici zaboravljaju na osnovne smernice ovog poziva. Samo iz tog razloga se može, ne tako retko čuti da su oni materijalne vrednosti stavili ispred onih važnijih, a to su požrtvovanost, ljubav i želja da se pacijentu pomogne na najbolji mogući način.\nUpravo zato se u toku školovanja u okviru srednje medicinske škole, a kasnije i više ili Medicinskog fakulteta, na prvom mestu akcenat stavlja baš na te segmente medicinskog poziva.\nNe oklevajte da upišete upravo medicinsku školu, a ukoliko imate želju i potrebu da pokažete koliko je vaše srce zaista veliko, te ne prezate od toga da u različitim situacijama pomognete potpuno nepoznatim ljudima.\nNajvažnije je da svoj posao, za koji ste odlučili da se školujete obavljate što je moguće bolje, jer će se tako vremenom vratiti vera brojnih pacijenata u ljude, koji su odlučili da se ovim vrlo zahtevnim i nadasve ljudskim pozivom bave.


Potpisan ugovor o reprogramu duga “Vodovodu” Bileća | Hercegovina Press\nPotpisan ugovor o reprogramu duga “Vodovodu” Bileća\nPredstavnici “Elektro-Hercegovine” potpisali su danas u Trebinju sa “Vodovodom” Bileća ugovor o reprogramu duga za utrošenu električnu energiju od tri miliona KM, sa rokom otplate od 15 godina i mjesečnom ratom od 16.500 KM.\nUgovorom je predviđeno da, nakon realizacije reprograma, kamate od 2.300.000 KM budu otpisane.\nDirektor “Elektro-Hercegovine” Dragan Savić rekao je da ovaj sporazum nema alternativu, te da je ovo jedini način da se regulišu međusobne obaveze.\n“Potpisivanjem reprograma napravljeno je dobro rješenje. Rezultat toga će biti uredno i kontinuirano vodosnabdijevanje potrošača u Bileći”, naveo je Savić.\nVršilac dužnosti direktora preduzeća “Vodovod” Dalibor Koprivica kaže da će mjesečna rata za reprogram od 16.500 KM sigurno opteretiti poslovanje ovog preduzeća, s obzirom da tekući račun za električnu energiju iznosi polovinu prihoda preduzeća.\n“To znači da ćemo morati povećati cijenu vode za 20 odsto, kako bismo mogli da servisiramo bar pola iznosa ove rate”, rekao je Koprivica.\nOn je naveo da je cijena vode u Bileći trenutno 0,84 feninga po metru kubnom.\n“To je najniža cijena vode u regionu i ona je socijalna, a ne ekonomska, s obzirom da imamo najsloženiji sistem prepumpavanja vode, odnosno najveće troškove električne energije, pošto se voda prepumpava dva puta”, pojasnio je Koprivica.\nOn je dodao da ovom preduzeće tek predstoji borba kako bi moglo da ispoštuje sve preuzete obaveze.\n“Vodovod” Bileća, preduzeće “Elektro-Hercegovina”, opština Bileća i preduzeće “Hidroelektrane na Trebišnjici” potpisali su 2015. godine protokol kojim su se sve strane obavezale da bude riješen problem dugovanja za električnu energiju preduzeća “Vodovod”.\nPrema tom protokolu, “Hidroelektrane na Trebišnjici” kao korisnici prirodnih resursa za proizvodnju električne enrgije, plaćaju naknadu opštini Bileća od\ndva miliona KM. Naknada je 2015. akontativno uplaćena, čime je smanjen dug koji je u tom ternutku iznosio 7,5 miliona KM.\n“Hidroelektrane na Trebišnjici” obavezale su se i da učestvuju u investicionom saniranju mreže preduzeća “Vodovod” u iznosu od dva miliona maraka.\n“Elektro-Hecegovina” kao povjerilac tada se obavezala da bude sanirana trafostanica sa koje se napajaju pumpe, što je i učenjeno.


Adidas u SAD preuzima tržišni udeo Najkija › Made-in-Germany.rs\nNemačka kompanija za proizvodnju sportske opreme „Adidas“ preuzima tržišni udeo u SAD od svog najvećeg rivala, „Najkija“ koji, s druge strane, sve više osvaja tržišta Evrope, Bliskog istoka i Azije, gde mu je prodaja porasla za 9 posto u tri meseca zaključno sa avgustom.\nNa osnovu snažnih finansijskih pokazatelja ostvarenih za devet meseci ove godine nemački Adidas je podigao svoju procenu profita za 2018. godinu. Kompanija je, međutim, u svojoj proceni snizila ciljane prihode, zbog slabijeg od očekivanog rasta prihoda u zapadnoj Evropi, prenosi agencija „Rojters“.\nIzvršni direktor Adidasa Kasper Rorsted je izjavio za američku medijsku mrežu „CNBC“ da je njegova kompanija imala odličan kvartal i da će ovo biti jedna izvrsna godina.\nNeto dobit nemačke grupacije će porasti za 16 do 20 posto u ovoj godini, na između 1,66 i 1,72 milijarde eura, u odnosu na ranije projektovani rast od 13 do 17 posto. Prihodi od prodaje će porasti za 8 do 9 posto, što je nešto niže u odnosu na raniju projekciju rasta od oko 10 posto, navodi se u saopštenju.\nU trećem kvartalu ove godine prihodi Adidasa su porasli za 8 procenata na 5,87 milijardi eura, u odnosu na procenu stručnjaka od 5,92 milijarde eura, dok je neto dobit skočila za 19 posto na 656 miliona eura, čime je nadmašena projekcija analitičara od 619 miliona eura.


„Novi Mozaik“ je nastavak rada udruženja „Mozaik“ iz 1998. godine. Udruženje i dalje nastavlja okupljanje omladine i građana radi edukativnih seminara u pogledu očuvanja bosanskog identiteta, kulture, tradicije, odnosno običaja. Zalaže se za otklanjanje negativnih posljedica ratnih djelovanja (1992-1995.) u psihosocijalnoj sferi pojedinaca, porodica, boraca, invalida, kao i svih građana koji su dali doprinos u odbrani u toku rata. Inicira organizovanje susreta, ekskurzija i izleta kroz druženja sa članovima drugih udruženja koji razvijaju ljubav prema domovini.\nU budućnosti „Novi Mozaik“ planira organizovanje sportskih takmičenja, zatim kviz takmičenja iz različitih oblasti nauke, kulture i sporta, a u cilju zbližavanja i međusobnog druženja. Sarađuje sa sredstvima javnog informisanja radi obavještavanja javnosti o radu Udruženja te informiše javnost putem biltena, časopisa i drugih publikacija o tekućim aktivnostima i postignutim rezultatima Udruženja. U vrlo kratkom periodu Udruženje „Novi Mozaik“ je organizovalo nekoliko javnih tribina. Tribine: - Islamofobija (15.08.2015., Općina Novi Grad Sarajevo) - Islamsko jedinstvo – tevhid (01.10.2015., Općina Novi Grad Sarajevo) - Mina i organizacija Hadždža (29.10.2015., Općina Novi Grad Sarajevo) - Tribalizam i islam (26.11.2015., Općina Novi Grad Sarajevo)


Bosna i Hercegovina ponovo uskladila politiku sankcija EU protiv Rusije\nŠef evropske diplomatije Josep Borell saopštio je da se odluci, osim BiH, pridružuju i zemlje kandidati poput Severne Makedonije, Crne Gore i Albanije.\nBosna i Hercegovina uskladila se i sa ostalim odlukama Evropske unije (EU) koje se tiču uvođenja sankcija Rusiji i Belorusiji, zbog invazije na Ukrajinu.\nOvo je potvrdio šef evropske diplomatije Josep Borell (Žozep Borelj) koji je posebnim saopštenjem potvrdio koje države su uskladile svoje politike sa politikom sankcija EU.\nRadi se o sankcijama koje je EU uvela 24. i 28. februara nakon vanrednih sastanka ministara inostranih poslova koji su održani u svetlu agresije Rusije na Ukrajinu.\nBosna i Hercegovina se ranije uskladila i sa prvim paketom sankcija protiv Rusije.\nU posebnom saopštenju koje je izdao Borrell se potvrđuje da se odluci, osim BiH, pridružuju i zemlje kandidati poput Severne Makedonije, Crne Gore i Albanije, kao i zemlje EFTA gde su uključeni Island, Lihtenštajn i Norveška, koje su članice Evropskog ekonomskog prostora.\n"Ove zemlje će osigurati da njihove nacionalne politike budu u skladu sa ovom Odlukom saveta EU. Evropska unija prima na znanje ovu posvećenost i pozdravlja je", navodi se u Borrellovoj deklaraciji.\nSve zemlje Zapadnog Balkana, osim Srbije su uskladile politiku sankcija sa Evropskom unijom.


Spremaju se novi nemiri koji bi mogli da kulminiraju na dan inauguracije novog američkog predsednika, upozoravaju Federalni istražni biro (FBI), Pentagon i „Tviter”. Alarmi su uključeni usled kritika koje trpe policija i obaveštajne službe zbog toga što nisu predvidele i ...\nInformer - Srbija Danas - B92 - Kurir - Nova - 6yka - Blic - Avaz\nDONETA ODLUKA: Poznati pravoslavni glumac vodiće BAJDENOVU INAUGURACIJU!\nBuking kompanija Airbnb blokiraće ili otkazati sve rezervacije za smeštaj u američkoj prestonici nedelju dana uoči inauguracije novoizabranog predsednika SAD Džoa Bajdena. Ova odluka kompanije Airbnb odgovor je na brojne apele lokalnih, državnih i federalnih zvaničnika upućene ...\nIVANKA TRAMP OKREĆE LEĐA OCU? Spremna je na potez koji će najviše zaboleti odlazećeg američkog predsednika\nPink - Espreso - Kurir - Srbija Danas - B92 - Nova - Novosti - ALO\nKancelarija FBI u saveznoj državi Virdžinija izdala je interno upozorenje dan pre nego što su demonstranti koji podržavaju predsednika Donalda Trampa upali u Kongres SAD da ekstremisti planiraju da dođu u Vašington i da govore o "ratu “ , objavio je Vašington post.\nAvaz - Index.hr - Vijesti.ba


Saradnja kompanije Cisco i Vojske Srbije Saradnja kompanije Cisco i Vojske Srbije – Personal magazin\nPrvi CCNA kurs na Regionalnoj Cisco Networking Akademiji u Vojsci Srbije uspešno je završilo 11 polaznika, od čega 9 pripadnika Vojske i 2 MUP-a. Prestižni sertifikati su im uručeni juče…\nPrvi CCNA kurs na Regionalnoj Cisco Networking Akademiji u Vojsci Srbije uspešno je završilo 11 polaznika, od čega 9 pripadnika Vojske i 2 MUP-a. Prestižni sertifikati su im uručeni juče na svečanosti organizovanoj tim povodom.\nU skladu sa potrebama održavanja računarskih mreža ovaj kurs je stavljen u funkciju stručno-specijalističke obuke pripadnika Vojske. Cilj je formiranje kadra koji će kroz kvalitetnu i permanentnu obuku koristiti savremene informaciono-komunikacione tehnologije (ICT) i koji će se baviti planiranjem, projektovanjem, eksploatacijom i održavanjem računarske mreže Vojske Srbije. Inicijativa za osnivanjem edukacionog centra unutar Vojske u domenu savremenih tehnologija ugledala je svetlost dana. Kompanija Cisco je obezbedila opremu za formiranje laboratorije neophodne za izvođenje nastave. U toku prošle godine 4 pripadnika Vojske je obučeno za instruktore, a grupa od 11 polaznika u rekodrnom roku je završila kurs. Ova saradnja pokazala je da je Vojska spremna da ide u korak sa novim izazovima u oblasti informacionih tehnologija, a kompanija Cisco je, još jednom potvrdila, svoju orijentaciju ka edukaciji mladih stručnjaka na lokalnim nivoima.\nCisco Networking Academy je zaživela 1997. godine, da bi ubrzo prerasla u veoma uspešan program edukacije na globalnom nivou. Ovaj program pruža mogućnost da studenti širom sveta unaprede svoje znanje iz oblasti Informacionih tehnologija kroz treninge i laboratorijske vežbe. Pored toga što unapređuje IT veštine, Cisco Networking Academy priprema studente i za standardizovane sertifikate, poput CCNA i CCNP. Više od 11.000 Akademija rašireno je u 150 zemalja, u kojima 472.000 studenata pohađa kurseve na 9 svetskih jezika. Kompanija Cisco zaista menja način na koji živimo, radimo, komuniciramo međusobno. Mreža ljudi je osnova na kojoj se zasniva i novi koncept Cisco-a „Welcome to the Human Network“.\nSaradnja kompanije Cisco i Vojske Srbije was last modified: July 23rd, 2007 by Redakcija


Plaća ih i Tači i Vučić: Duple funkcije i duple plate za predstavnike Srpske liste - Novinar.rs\nZahvalnost za lojalnost Vladi Srbije bez obzira na stručne i kvalifikacione sposobnosti – tako politički analitičar Ranđel Nojkić sažima svoj stav o pitanju imenovanja predstavnika Srpske liste na različite pozicije pri ustanovama koje funkcionišu u srpskom institucionalnom sistemu, a na teritoriji Kosova. Te institucije Kosovo smatra paralelnim.\nTako je, primera radi, predsednik Srpske liste i gradonačelnik Severne Mitrovice u kosovskom sistemu, Goran Rakić, 21. novembra ponovo imenovan za člana Saveta Univerziteta u Prištini sa privremenim sedištem u Severnoj Mitrovici. Rakić je takođe direktor Javno-komunalnog preduzeća “Standard” u srpskom sistemu.\nPored njega, za članove Saveta Univerziteta u Prištini imenovani su i ostali članovi Srpske liste kao što su Srđan Popović, gradonačelnikGračanice; Ivan Todosijević, izabrani poslanik u Skupštini Kosova i gradonačelnik Zvečana u srpskomsistemu, kao i zamenik gradonačelnika Zvečana u kosovskom sistemu; te kandidatkinja Srpske liste koja nije uspela da uđe u Skupštinu Kosova, Vinka Radosavljević, inače načelnica pećkog okruga u srpskom sistemu.\nIvan Milojević,direktor Kancelarije za zajednice pri kabinetu odlazećeg kosovskog premijera Ramuša Haradinaja imenovan je za člana Saveta Ekonomskog fakulteta.\nZa člana istog saveta imenovan je i Milan Radojević,zamenik kosovskog ministra unutrašnjih poslova, inače direktorsrpskog Fonda penzijsko i invalidskog osiguranja u Severnoj Mitrovici.\nZatim, potpredsednik Srpske liste Dalibor Jevtić, koji je u prethodnom mandatu Vlade Kosova bio prvi zamenik premijera i ministar za zajednice i povratak, te izabrani poslanik Ljubinko Karadžić, predsednik srpskog privremenog organa Priština sa sedištem u Gračanici i Vučina Janković, gradonačelnikkosovskeopštine Zvečan.\nTo je onaj takozvani nepostojeći, paralelan sistem vlasti i u suštini samo produžavanje mandata koji su istekli. To je neka vrsta održavanja paralelizma vlasti koji nije ukinut, bez obzira na briselski sporazum. Integrisanje Srba u institucije Kosova nije se desilo, čak je od 2016. došlo do obnove broja mnogih institucija u tom paralelnom sistemu. To je taj paralelizam koji je zapravo, na osnovu sporazuma iz 2013. i posle lokalnih izbora trebalo da bude ukinut“, navodi Janjić.\nI Janjić i Nojkić smatraju da nije sigurno u kojoj će meri Srpska lista biti uključena u budućoj Vladi Kosova, na čijem čelu se očekuje da će biti lider izbornog pobednika – pokreta Samoopredeljenje Albin Kurti.\nIzvor: Radio Slobodna Evropa/ Autor: Amra Zejneli Loxha\nPosted in KOMENTARTagged #FUNKCIJE #KOSOVO #PARALELNE INSTITUCIJE #PLATE #SRPSKA LISTA


Saradnici turske organizacije upleteni u šverc oružja - Portal 072info\nBezbjednosno-istražne agencije, u okviru provjera tajnog rada kancelarije turske humanitarne organizacije ”Insan hak hurijet” u BiH, otkrili su još nekoliko aktivnih saradnika ove organizacije za koju se sumnja da podržava teroriste i bavi se švercom naoružanja.\nIzmeđu ostalih, to su Sirijac Ajman Avad, te brat i sestra iz Saudijske Arabije Nidal i Badija Halil, djeca nekad najtraženijeg teroriste na svijetu Abu Nidala, piše “Glas Srpske”, pozivajući se na sagovornika bliskog bezbjednosnim agencijama.\nPostoje pokazatelji da su njih troje, posredstvom ove turske organizacije, umiješani u šverc naoružanja i “pranje novca”, a državljanstvo BiH dobili su na nezakonit način, navodi izvor ovog lista.\nBadija Halil, koja je udata za državljanina BiH Adnana Buzara, jednog od vođa vehabijskog pokreta u Austriji koji učestvuje u finansiranju vehabija u BiH, ima veoma važnu ulogu u “pranju novca” ove organizacije preko većinskog vlasnika jedne banke u Sarajevu, što je naročito pojačano od kraja 2012. godine.\nBadija Halil rođena je u Rijadu, a na osnovu odluke od 6. maja 1997. godine koju je potpisao tadašnji šef sarajevske policije Ismet Dahić, odobren joj je upis u knjigu rođenih u opštini Centar.\nNjen brat Halil rođen je u Rijadu, a na osnovu odobrenja MUP-a Sarajevskog kantona, uz potpis šefa u MUP-u Senada Mašovića, omogućen mu je upis u matičnu knjigu rođenih u sarajevskoj opštini Centar.\nAvad je pripadnik radikalnog pokreta “muslimansko bratstvo”, nekadašnji je glavni obavještajac odreda “El mudžahedin” i predsjednik nevladine organizacije “Esarije”. Zbog ilegalnog boravka u BiH, bio je uhapšen 2009. godine, ali je oslobođen nakon 20 dana.


Kako je Kuba uspela da razvije čak četiri verzije cepiva protiv korone - Politički.rs\nDok se vlasti evropskih i svetskih zemalja bore da dođu do neophodnih količina vakcina protiv kovida 19, uz neku vrstu prećutnog zajedničkog konsenzusa da su najtraženije uglavnom američko-nemački Fajzer-Biontek, američka Moderna i britansko-švedska AstraZeneka, malo je poznato da jedna siromašnija zemlja paralelno razvija čak četiri verzije cepiva protiv virusa korona, a to je Kuba.\nIsto tako nezapaženo je prošla i vest da su kubanski državni Institut za vakcinaciju Finlej i iranski Pasterov institut početkom ovog meseca sklopili sporazum o saradnji na ispitivanju najnaprednije od četiri potencijalne vakcine, čiji je naziv Suveren 2.\nKuba se nada da će ove godine proizvesti oko sto miliona doza svoje vakcine protiv virusa korona i vakcinisati svoje celokupno stanovništvo, izjavio je za agenciju AFP Visente Veres, direktor Instituta Finlej, gde se radi na razvoju dva od četiri projekta vakcina koje su u kliničkim ispitivanjima.\n– Imamo kapacitet za proizvodnju sto miliona doza cepiva tipa Suveren 2 koja je najnapredniji kandidati ako sve bude u redu, ove godine će biti vakcinisano čitavo stanovništvo Kube, rekao je Veres. Ova vakcina već je ušla u takozvanu „fazu 2b“ kliničkih ispitivanja ispitivanja na 900 dobrovoljaca. Ako rezultati budu dobri, u martu će ući u „fazu 3“, poslednju pre odobrenja, sa 150.000 dobrovoljaca. Druga kubanska vakcina, Suveren 1, koja je sada u „fazi 1“ ispitivanja, u februaru bi trebalo da pređe u narednu i bude testirana na ljudima koji se oporavljaju od bolesti.\n„U februaru ćemo početi i kliničko ispitivanje na pedijatrijskoj populaciji, tako da se vakcina može primenjivati i na decu“, rekao je Veres i dodao da je cilj pokretanje opšte vakcinacije Kubanaca u prvoj polovini godine.\nPrema njegovim rečima, vakcina će biti besplatna, ali ne i obavezna, a „kao opcija“ će biti ponuđena i turistima koji posećuju to ostrvo.\nTreća i finalna faza ispitivanja vakcine Suveren 2 sprovodiće se istovremeno na Kubi i u Iranu – osim na 150.000 stanovnika Havane, ona će biti testirana i na 50.000 iranskih dobrovoljaca.\n„Slobodna Dalmacija“ navodi zanimljiv podatak da je jedan od razloga što su kubanske vlasti sklopile ovaj sporazum s Iranom to što zbog uspešnog upravljanja pandemijom Kuba ima nisku stopu zaraze, tako da zaraženih građana nema dovoljno da bi se moglo završiti istraživanje i da bi ono imalo statističku snagu.\nZbog toga su posegnuli za „izvorom“ zaraženih u Iranu, gde ih ima najviše na čitavom Bliskom istoku.\nIako od nedavno raste broj slučajeva zaraze, Kuba je i dalje jedna od najmanje pogođenih pandemijom u svom regionu, sa ukupno oko 19.000 slučajeva, uključujući 180 smrtnih, na 11,2 miliona stanovnika.\nKako piše Galf njuz (gulfnews.com), Hose Moja iz SZO ističe da Kuba ima mnogo iskustva u ovoj oblasti i proizvodi gotovo 80 odsto svojih vakcina.\nZbog američkog embarga, ova zemlja je često bila primorana da sama razvija i pravi svoje lekove i vakcine.\nUz to, kako je priznao Visente Veres, „za siromašnu zemlju poput Kube, kupovina vakcine koja je potrebna za naš narod, predstavlja ekonomski problem“.\nUskoro i vakcina u spreju\nOsim ovih vakcina u različitim fazama kliničkih ispitivanja su još i Abdala i Mambisa, na čijem razvoju radi kubanski Centar za genetsko inženjerstvo i biotehnologiju (CIGB). Prve tri se daju injekcijom, dok je četvrta u vidu spreja za nos. Ako bilo koja od njih dobije konačno odobrenje, biće to prva vakcina protiv kovida 19 napravljena i proizvedena u Latinskoj Americi.\nViše lekara nego cela Afrika\nUprkos već 60 godina dugoj američkoj ekonomskoj blokadi (što je najduži embargo u istoriji čovečanstva) koja je devastirala životni standard kubanskih građana, čak dve trećine Kubanaca ima neku vrstu višeg obrazovanja, a pritom je naročita pažnja usmerena na razvoj studija medicine, tako da i kubanski zdravstveni sistem spada u najbolje na svetu. Kuba ima najrazvijenije javno zdravstvo u Latinskoj Americi, kao i daleko najveći broj lekara po glavi stanovnika. Još pre deset godina broj kvalifikovanih lekara na Kubi premašio je 70.000 (kompletna Afrika ih je tada imala 50.000), a na kubanskim fakultetima trenutno studira 25.000 budućih doktora medicine.\nMilanko Šekler: Vakcina ne može da spreči, samo da ublaži bolest\nLukašenko: Neću se vakcinisati\nKuba optužena da radio-frekvencijama napada američke diplomate\nTagged: HAVANA, KORONAVIRUS, KUBA, VAKCINA


NENAD Čanak: Ako ne uvede sankcije Rusiji, Srbija će ih uvesti sama sebi... - IBALKAN\nVučić je za londonski Fajnenšel tajms rekao da Beograd neće ”izabrati stranu” i neće uvesti sankcije Rusiji, uprkos pozivima Evropske unije da zemlje kandidati za članstvo usklade svoju spoljnu politiku sa Briselom, uključujući sankcije Rusiji i njenom predsjedniku Vladimiru Putinu.\nPredsjednik Lige socijaldemokrata Vojvodine Nenad Čanak rekao je da su Srbiji prošli put uvedene sankcije međunarodne zajednice zbog Slobodana Miloševića, a sada će joj biti uvedene sankcije zbog Vladimira Putina.\n“Dakle: Putinova Rusija postavlja marionetske režime na okupiranim teritorijama, planeta je na ivici nuklearnog rata, a Srbiji su prošli put uveli sankcije zbog ljubavi prema zločincu iz Beograda a ovaj put će zbog ljubavi prema zločincu iz Moskve. Pa bravo!”, napisao je Čanak na Tviteru.\nČitaj još: Bećirović: Leposaviću 700 presuđenih godina za zločin nije dovoljan dokaz... (foto i video)\nVučić je za londonski Fajnenšel tajms rekao da Beograd neće „izabrati stranu“ i neće uvesti sankcije Rusiji, uprkos pozivima Evropske unije da zemlje kandidati za članstvo usklade svoju spoljnu politiku sa Briselom, uključujući sankcije Rusiji i njenom predsjedniku Vladimiru Putinu.\nČitaj još: Svi se pitaju ŠTA je tačno htio da kaže, prvi čovjek TV Pink o korona virusu... (foto)


"Blic" o detaljima optužnice: Četiri dokaza\n„Blic“ o detaljima optužnice: Četiri dokaza\nOptužnica protiv Dragoljuba Simonovića, čelnika opštine Grocka, sadrži 4 dokaza o njegovoj umešanosti u paljenje kuće novinara Milana Jovanovića, piše "Blic".\nKako list navodi u današnjem izdanju, poslednji u nizu dokaza izveden je nakon saslušanja svedoka, policajca Vladimira Mihajlovića, čoveka od poverenja Simonovića.\nNjih dvojica su, prema navodima Blica, porodični prijatelji, a Mihajlovićeva žena je kuma Simonovićevoj ćerki. Prema tvrdnjama policajca, Simonović mu je na jednoj zabavi tražio da spali automobil Jovanovića.\nTačnije, tražio mu je da nađe nekoga kome veruje da „opomene“ Jovanovića tako što će mu zapaliti automobil, a Mihajlović je onda angažovao Igora Novakovića za koga je čuo da se bavi zelenašenjem.\nTužilaštvo, inače, traži osam godina zatvora za Simonovića kvalifikujući njegov zločin kao teško dela protiv opšte sigurnosti podstrekivanjem, a u prilog tome je izneto niz činjenica, navodi Blic.\nDan pošto je tužilaštvo podnelo optužni predlog Drugom osnovnom sudu, Simonović je, kako Blic nezvanično saznaje, ostavio na pisarnici opštine Grocka svoju ostavku na mesto predsednika.\nO ostavci bi trebalo da raspravlja skupština opštine, a Simonović je pre nekoliko dana podneo ostavku i na sve stranačke funkcije u SNS.\n← Jugoslav Ćosić: Država vodi kampanju protiv nas\nNadežda Budimović nova članica Izvršnog odbora NUNS-a →


“Evropsko jedinstvo počinje da se raspada”\nepa09746735 Germany's Vice-Chancellor, Federal Minister for Economic Affairs and Climate Action, Robert Habeck attends a press conference after his meeting with Polish Deputy Prime Minister Sasin, in Warsaw, Poland, 11 February 2022. EPA-EFE/LESZEK SZYMANSKI POLAND OUT\nNemački ministar ekonomije Robert Habek izrazio je danas bojazan da jedinstvo Evropske unije “počinje da se raspada”, uoči samita lidera EU na kojem bi trebalo da se raspavlja o embargu na naftu iz Rusije i planovima za smanjenje zavisnosti od ruske energije.\n“Nakon napada Rusije na Ukrajinu, viđeli smo šta može da se dogodi kada je Evropa ujedinjena. Imajući u vidu sutrašnji samit, nadajmo se da će se ovako nastaviti. Ali već počinje da se raspada”, rekao je Habek na konferenciji za novinare na otvaranju trgovinskog sajma u Hanoveru, prenosi Rojters.\nHabek je zatražio od Nemačke da na samitu “govori jednim glasom”, a ne da se suzdržava od glasanja zbog razlika u mišljenjima u vladajućoj koaliciji i pozvao i druge članice EU da budu jedinstvene.\n“Evropa je i dalje ogromno ekonomsko područje sa neverovatnom ekonomskom snagom. I kada je ujedinjena, može da iskoristi tu moć”, rekao je Habek.


Posted at 16:14h in vesti 0 Comments\nSubota, 19. jun u 18 časova KROKODILov Centar Karađorđeva 43, ulaz sa Malih stepenica Učesnice: Magdalena Blažević, Jelena Vukićević, Jelena Nidžović Live stream događaja možete pratiti preko sledećeg linka: https://youtu.be/82L8H8kJ19Q Broj gostiju je ograničen, nošenje maski je obavezno, a rezervacije se vrše preko mejl adrese office@krokodil.rs U subotu, 19. juna, u...\nPosted at 14:05h in vesti 0 Comments\nPonedeljak, 14. jun u 19 časova KROKODILov Centar Karađorđeva 43, ulaz sa Malih stepenica Učesnici: Dan Podjed, Dalibor Petrović, Teofil Pančić, Ivan Čolović Livestream događaja biće emitovan na sledećem linku: https://youtu.be/mMp6Cib_rb8 Broj mesta je ograničen, nošenje maski u prostoru je obavezno, a rezervacije se vrše preko...\nDobrotvorna večera za Institut za majku i deteNedelja, 20. jun od 19 satiKROKODILov Centar za savremenu književnostKarađorđeva 43 (ulaz sa Malih stepenica)Donacija/karta: 7500 din. Dragi prijatelji, u nedelju, 20, juna od 19 sati u KROKODILovom Centru organizujemo svečanu dobrotvornu večeru. Sakupljeni prihod iskoristiće se da bi...\n03 Jun Predavanje Antonije Lojd-Džouns u okviru projekta CELA\nNa predavanju u okviru CELA online konferencije RE-CONNECT, održane 6. novembra 2020. godine, prevoditeljka Antonija Lojd-Džouns izlagala je o nekim bitnim aspektima svoje profesije. Autori i njihovi prevodioci nisu uvek u kontaktu, ali mogu dosta da dobiju uzajamnim upoznavanjem. U ovom razgovoru, Antonija Lojd-Džouns, književna...\nU sredu 9. juna od 14.30h u Hotelu Holiday u Sarajevu i putem live stream-a, kao jedna od aktivnosti projekta Histoire pour la Liberté biće održana konferencija pod naslovom Društvo i istoriografija u jugoistočnoj Evropi - Od zajedničke prošlosti do podeljene istorije. Nakon uspešne realizacije projekta...\nPosted at 15:38h in vesti 0 Comments\nUtorak, 8. jun u 18 časovaKROKODILov CentarKarađorđeva 43, ulaz sa Malih stepenicaUčestvuju: Igor Kordej, Igor ŠtiksLive stream razgovora biće emitovan na sledećem linku s početkom u 19 časova: https://youtu.be/yzl2eSqIzjsBroj gostiju je ograničen, rezervacije se vrše putem email adrese office@krokodil.rs, a nošenje maski u prostoru je...


Prijave kandidata za pohađanje edukacije za trenerski “D” sertifikat do 20. 09. 2019. godine | Fudbalski savez Beograda\nPrijave kandidata za pohađanje edukacije za trenerski “D” sertifikat do 20. 09. 2019. godine\nCEFT FS Beograda u saradnji sa CEFT FS Srbije organizuje edukaciju za trenerski “D” sertifikat. Ovo je sertifikat trenera za rad sa mlađim uzrasnim kategorijama i tokom 2020 godine direktno će se prevesti u UEFA “D” diplomu (licencu), a polazna je putanja u školovanja trenera čiji je najviši nivo ELITE YOUTH diploma (u rangu PRO, ali za mlađe kategorije).\nZa ovu edukaciju prijave koje možete preuzeti ovde primaće se do 20. septembra 2019. godine. Edukacija će trajati četiri dana i sprovešće se u SC FS Beograda na Adi Ciganliji u periodu čiji termin će se naknadno odrediti (o čemu će svi prijavljeni kandidati biti blagovremeno obavešteni posredstvom ovog sajta).\nTakođe kandidati koji su se prijavili za edukaciju za trenerski “C” sertifikat mogu da, ukoliko imaju opredelenje za rad sa mlađim kategorijama i to žele, svoju dokumentaciju prebace na edukaciju za “D” sertifikat.\nU narednom periodu aktuelni trenerski "C" sertifikat biće isključivo za rad sa seniorima amaterima (takmičarska sezona 2020/2021), a uvodi se nova edukacija za trenersku UEFA "C" diplomu koja će biti isključivo za rad sa mlađim kategorijama (izuzev elitnih mlađih kategorija (nacionalna takmičenja, regionalne i nacionalne selekcije).


IPAP - Stranica 2 od 2 - European Western Balkans\nTag : IPAP\nSrbija i NATO: Pomoć u pripremi za učešće u međunarodnim mirovnim operacijama\nAutor Katarina Anđelković 18. 12. 2017. 25. 12. 2017.\nIzraženo povećanje nivoa saradnje između NATO-a i Srbije moglo se opaziti u poslednjih nekoliko godina. Neke od oblasti saradnje na koje se naročito ukazuje su...\nAnalize Bezbednost Izdvojeno\nAutor Marko Mečanin 14. 12. 2017. 14. 12. 2017.\nU poslednje vreme se sve češće govori o reviziji Individualnog akcionog plana partnerstva (IPAP). Šta je zapravo IPAP i kakvu korist on donosi Srbiji? Individualni...\nAleksandar RadićBranimir FilipovićIPAPKnut KirsteNATOPoglavlje 23poglavlje24Srbija\nVuk Velebit 14. 11. 2017. 20. 01. 2018.\nAutor Vuk Velebit 14. 11. 2017. 20. 01. 2018.\nNa ovogodišnjem Beogradskom bezbednosnom forumu imali smo priliku da čujemo razmenu mišljenja o trenutnoj saradnji Srbije i NATO-a između zamenice Generalnog sekretara Roze Gotemeler i...\nAleksandar VučićAna BrnabićIPAPJens StoltenbergNATONauka za mir i bezbednostPartnerstvo za mirRouz GotemelerSOFASrbija\nNikola Burazer 16. 10. 2017.\nIntervju sa Rouz Gotemeler, Zamenicom Generalnog sekretara NATO, koja je bila govornica na Beogradskom bezbednosnom forumu 2017, koji je održan od 11. do 13. oktobra....\nBEOGRAD – Premijerka Ana Brnabić kaže da nema uspešne evropske integracije i održivog ekonomskog razvoja bez regionalne stabilnosti, te navodi da je u prethodnom peridou...\nAutor Nikola Burazer 16. 09. 2017. 16. 09. 2017.\nIntervju sa Knutom Kirsteom, političkim savetnikom za Srbiju u Odeljenju za politička pitanja i bezbednosnu politiku u NATO. Kirste je u Beogradu bio govornik na...\nNovinarka portala European Western Balkans. Diplomirala je na Fakultetu političkih nauka na smeru za međunarodne odnose, a master studije u oblasti jugoistočnih-evropskih studija završila je na Nacionalnom i Kapodistrijan univerzitetu u Atini.


Inova Dent|Stomatološka Ordinacija|Beograd\nDa li zbog svog strateškog položaja, smešten na obalama Save i Dunava, ili zbog nekog čudnog čarobnog doživljaja koji iskusi svako ko ga prvi put ugleda, Beograd je kroz vekove bio stanište različitih naroda koji su svoju sudbinu vezali za ovaj deo Evrope. Kroz njegove kapije prohujali su Argonauti, Kelti, Rimljani, Vizantijci, Goti, Huni, Avari, Bugari, Ugri, krstaši i Turci i ostavili mnoge tragove svoje moći, svog besa i svojih kultura. Ne postoji grad u svetskoj istoriji koji je više puta uništavan i ponovo iz pepela izgrađivan.\nKao da je kroz istoriju Beograda ispričana i istorija celokupne ljudske civilizacije i kroz njegov duh reflektovana na sve koji ga upoznaju.\nStomatološka ordinacija Inova Dent nalazi se na Savskom Vencu, u Beogradu, u ulici Dr Aleksandra Kostića br.2.\nMikro stomatologija znači pronalaženje karijesa u što je moguće ranijoj fazi tako da se tretman može uraditi sa minimalnim uklanjanjem prirodne zubne supstance. Plombe su najmanje moguće što dovodi do savršenog estetskog efekta i ...\nCAD CAM CEREC InLab MCXL Sistem Video\nPostoji direktna korelacija između sofisticirane tehnologije i zadovoljstva pacijenata. Daleko od eksperimentalnih tehnologija, CEREC danas predstavlja najnapredniju klinički dokazanu proceduru u polju stomatologije. Stomatološke procedure su u stanju neprekidnih promena…\nInova Dent (c) 2010


sreda, 11 novembar 2020 14:24\nNedostaju SVE krvne grupe: Nova akcija dobrovoljnog davanja krvi u somborskom Crvenom krstu\n* U četvrtak, 12. novembra u Centru za edukaciju Crvenog krsta Sombor u periodu od 9 -13 časova će biti organizovana akcija dobrovoljnog davanja krvi\nZavodu za transfuziju Krvi Vojvodine nedostaju sve krvne grupe, te pozivamo sve dobrovoljne davaoce koji su u mogućnosti da dođu i daju krv.\nNovi Radio Sombor će ispratiti kao i sve do sada, i ovu akciju dobrovoljnog davanja krvi u prostorijama Gradske organizacije Crvenog krsta u Somboru - Centru za edukaciju (Apatinski put), s obzirom na aktuelno veoma važnu potrebu svih krvih grupa.\nponedeljak, 09 novembar 2020 08:53\nUz Fondaciju Ane i Vlade Divac Mobilna biblioteka somborskog Crvenog krsta dostupna svim građanima\n* U petak, 6. novembra realizovana je poslednja u nizu radionica u okviru projekta “Promena počinje sa tobom!”, podržan od strane Fondacije Ane i Vlade Divac\nCilj radionice bio je da se adaptira frižider koji nije u funkciji, u svrhu mobilne biblioteke koja je popunjena najrazličitijim naslovima doniranim od strane naših sugrađana - kažu u Gradskoj organizaciji Crvenog krsta Sombor.\n- Posebnu zahvalnost za poklonjene knjige izražavamo mališanima iz Predškolske ustanove “Vera Gucunja”, koji su tokom Dečje nedelje sakupili desetine naslova za svoje drugare koji će ih, verujemo, čitati sa osmehom - zahvaljuje se Biljana Klipa, sekretarka ove društveno-humanitarne organizacije. - Takodje, Dnevni boravak pri Školi “Vuk Karadžić svojim nesebičnim doprinosom ulepšao je i upotpunio našu Mobilnu biblioteku koja će svoje mesto pronaći u prostorima Crvenog krsta Sombor i samim tim će biti na raspolaganju svim građanima Sombora.\nMobilna biblioteka osmišljena je kao mesto na kojem će se susretati najrazličitiji ljudi sa istom željom - da se druže, pročitaju lepu knjigu, razgovaraju, upoznaju, kao i da svojim humanim činom poklanjanja jedne knjige nekome stave osmeh na lice.\nBudimo humani i dobri jedni prema drugima, ponekad je jednostavan čin humanosti ono što će mnogima ulepšati dan.\nutorak, 27 oktobar 2020 14:20\nNajavljujemo akciju dobrovoljnog davanja krvi, sreda 28. oktobar\n* U četvrtak, 28. oktobra od 9 -13 časova u Centru za edukaciju Crvenog krsta Sombor biće organizovana akcija dobrovoljnog davanja krvi\nZavodu za transfuziju Krvi Vojvodine nedostaju sve krvne grupe, te pozivamo brojne dobrovoljne davaoce koji su u mogućnosti da dođu i daju krv.\nNastavljamo i dalje za vas da pratimo akcije Crvenog Krsta.\nčetvrtak, 22 oktobar 2020 23:09\nNova akcija dobrovoljnog davanja krvi u somborskom Crvenom krstu\n* U petak, 23. oktobra, u Centru za edukaciju Crvenog krsta Sombor će biti organizovana akcija dobrovoljnog davanja krvi\nJoš jedna u nizu ovih plemenitih a nužno potrebnih aktivnosti gradske organizacije Crvenog krsta u Somboru predviđena je u vremenu od 9 do 13 časova.\nnedelja, 18 oktobar 2020 05:05\nAntonija Nađ Kosanović, gradska većnica za sport, omladinu, decu i zdravstvo: Evropski dan borbe protiv trgovine ljudima usmeravamo najviše prema deci i mladima\n* Crveni krst Sombor u saradnji sa Lokalnim koordinacionim timom za suzbijanje trgovine ljudima Grada Sombora, u subotu, 17. oktobra, obeležio je Evropski dan borbe protiv trgovine ljudima na Trgu Svetog Đorđa\nEvropska komisija 2007. godine proglasila je 18. oktobar Evropskim danom borbe protiv trgovine ljudima. Od tada širom Evrope protiču aktivnosti sa ciljem podizanja svesti javnosti o problemu i posledicama trgovine ljudima. Aktivnosti koje Crveni krst i Lokalni koordinacioni tim za suzbijanje trgovine ljudima Grada Sombora sprovode imaju veliki preventivni značaj, jer su usmerene na decu i mlade, kao posebno ugrožene ciljne grupe, ali i na profesionalce, koji u svom radu mogu da dođu u kontakt sa žrtvama trgovine ljudima.\nRazmere problema trgovine ljudima i njegov uticaj na život i zdravlje ljudi dovele su do aktivnog uključivanja Crvenog krsta i Lokalnog koordinacionog tima za suzbijanje trgovine ljudima Grada Sombora, u nastojanju da se spreči i olakša ljudska patnja, a samo zajedničkom i sveobuhvatnom, kontinuiniranom aktivnošću svih institucija i društveno odgovornih organizacija može se stati na put ovom ozbiljnom problemu.\nVolonteri Crvenog krsta i članovi Lokalnog koordinacionog o problemu trgovine ljudima razgovarali su sa sugrađanima, a u ovu akciju u ime Grada Sombora uključili su se i član Gradskog veća za oblast dece, omladine, sporta i zdravstva Antonija Nađ Kosanović i član Gradskog veća za oblast socijalne zaštite Darko Smiljanić.\n- Grad Sombor je formirao 2014. godine Lokalni koordinacioni tim za suzbijanje trgovine ljudima i od tada sprovodimo različite aktivnosti u cilju prevencije trgovine ljudima, u saradnji sa Crvenim krstom u Somboru, za sve kategorije stanovnistva, a najviše za decu i mlade u osnovnim i srednjim školama. Obeležavamo danas Evropski dan borbe protiv trgovine ljudima. Poštujući preventivne mere Vlade Srbije i Gradskog štaba za vanredne situacije, volonteri Crvenog krsta organizovali su kviz znanja za naše sugrađane - podvukla je ovom prilikom Antonija Nađ Kosanović.\n(Sledi galerija fotografija. u slajdovima ispod teksta)\nEvropski dan protiv trgovine ljudima\nLokalni koordinacioni tim


24sata.info - Peskov: Moguć sastanak Putina i Trumpa u Osaki\nPeskov: Moguć sastanak Putina i Trumpa u Osaki\nAutor T. C. 03. 06. 2019. • 14:46\nI dalje postoji mogućnost da se ruski i američki predsjednici Vladimir Putin i Donald Trump sastanu na marginama samita G20 u Osaki, ali Washington do sada nije zvanično ponudio da organizuje takav sastanak, izjavio je danas portparol Kremlja Dmitrij Peskov u intervjuu emitovanom na RT TV.\nDmitrij Peskov / 24sata.info\nKako prenosi Tass, on je podsjetio da je tokom susreta sa Putinom u Sočiju 14. maja, američki državni sekretar Mike Pompeo rekao da "postoji potencijalna volja za održavanje sastanka, ali da to nije razlog da on bude održan".\nOn nije direktno odgovorio na pitanje šta će Putin da uradi ukoliko Trump predloži sastanak, navodeći da vjeruje da je odgovor jasan.\nTrump je ranije izjavio da je spreman da se sastane sa Putinom tokom samita G20, koji se 28. i 29. juna održava u Osaki.\nKasnije je ruski ministar vanjskih poslova Sergej Lavrov na zajedničkoj konferenciji za novinare sa Mike Pompeom u Sočiju rekao da bi Moskva podržala održavanje sastanka, ukoliko ono bude zvanično predloženo.


1. oktobar, Svetski dan starijih osoba - Hit Radio Pozarevac\nIzvor: Hit radio, zzjzpo\nSkupština Ujedinjenih nacija proglasila je 1991. godine 1. oktobar za Svetski dan starijih osoba, kako bi pažnju javnosti fokusirala na položaj i probleme starijih osoba i važnost dostojanstvenog starenja. Na nivou lokalne zajednice, Međunarodni dan starijih osoba biće obeležen sutra 2. oktobra u periodu od 8 do 10 sati u prostorijama Crvenog krsta Požarevac\nBroj starijih osoba u svetu raste. Prema podacima Svetske zdravstvene organizacije, u periodu od 2000 do 2050. godine broj starijih osoba će se povećati sa 605 miliona na dve milijarde. Sa produženjem životnog veka povećava se i broj starih, hronično obolelih i funkcionalno zavisnih osoba, čije zbrinjavanje zahteva ogromna materijalna izdvajanja i to je činjenica o kojoj se u Srbiji mora voditi računa.\nU strukturi stanovništva Srbije osobe starije od 65 godina učestvuju sa 17, 4 %, što njeno stanovništvo čini jednim od najstarijih na svetu. Demografske projekcije Republičkog zavoda za statistiku govore da će se taj procenat u bućnosti samo povećavati.\nOve godine obeležava se 75. rođendan Ujedinjenih nacija i 30. rođendan Međunarodnog dana starijih osoba.\nTakođe, 2020. godinu je obeležila pandemija COVID-19. Uzimajući u obzir da je rizik za obolevanje veći među osobama starije životne dobi, javnozdravstvene politike i programi su obuhvatili promotivne aktivnosti sa ciljem podizanja svesti o njihovim posebnim potrebama.\nTakođe je važno prepoznati odgovornost starijih osoba prema sopstvenom zdravlju i njihovu ulogu u fazama spremnosti i reagovanja na trenutnu i buduću pandemiju.\nU Požarevcu Međunarodni dan starijih osoba biće obeležen sutra 2. oktobra u periodu od 8 do 10 sati u prostorijama Crvenog krsta Požarevac akcijom u okviru koje ćestarijim sugrađanima biti meren pritisak, šećer u krvi ali i upućen i neki savet kako bi poboljšali svoje zdravlje.


Zakupci sa pijace Palilula sampioni bezgotovinskih transakc\nTanjug 15. juna 2022. 14:09\nBEOGRAD – Majskim šampionima bezgotovinskog plaćanja na beogradskim pijacama danas su uručene nagrade u okviru pilot projekta Digitalizacija beogradskih pijaca i prvo i drugo mesto osvojili su zakupci sa pijace Palilula sa 268 odnosno 85 ostvarenih transakcija.\nTreće mesto pripalo je zakupcu sa pijace Đeram koji je realizovao 84 transakcije, saopštile su Gradske pijace.\nČetvrto mesto osvojio je zakupac sa pijace Kalenić sa 80 transakcija.\nPeto mesto pripalo je zakupcu sa pijace Đeram koji je realizovao 58 transakcija.\nOd novembra 2021. godine od kada je krenulo nagradno takmičenje, pa do danas, realizovano je oko 10.500 bezgotovinskih transakcija na 51 POS terminalu na tri beogradske pijace Kalenić, Đeram i Palilula.\nBroj realizovanih bezgotovinskih transakcija dobar je pokazatelj koliko je kupcima značajano uvođenje ovakvog vida plaćanja.\nKupci sa beogradskih pijaca navode da im je uvođenje mogućnosti bezgotovinskog plaćanja olakšalo kupovinu, jer ne moraju da traže bankomate ili čekaju da usitne novac, dok prodavci ističu da je plaćanje karticom omogućilo da privuku nove mušterije, koje sada rado plaćaju karticom ili mobilnim telefonom.\nPilot projekat Digitalizacija beogradskih pijaca pokrenula je Privredna komora Srbije, a inicirala kompanija Masterkard.\nSvakog meseca do kraja oktobra ove godine, pet trgovaca koji ostvare najveći broj bezgotovinskih plaćanja osvajaju novčanu nagradu u iznosu od 12.000 dinara.


BiH: U zgradu Parlamenta stigla koverta s metkom iz Beograda? - Naši u svetu\nObjavljeno 06/11/19 u 18:30\nSarajevski portal Klix.ba objavio je da je u zgradu Parlamenta Bosne i Hercegovine poštom stigla koverta u kojoj se nalazio metak, a portal navodi da je pismo, “prema prvim informacijama”, stiglo iz Beograda, ali ne navodi izvor.\nInformacija je, munjevito, “obletela” veliki broj medija.\nZvaničnih potvrda ili demantija još nema.\n“Metak je bio upakovan u tupfer, a pošiljka je primljena na pisarnici Zajedničke službe Institucija BiH. Kao adresa primaoca je naveden Parlament BiH, ulica Trg BiH 1, ali nije naznačeno kome je tačno kovetra trebala stići u ruke”, piše Klix.\nUz tvrdnju da “policijski službenici već rade na rasvetljavanju slučaja i otkrivanju osobe koja je i odakle je tačno poslala kovertu”, sarajevski portal objavljuje i “saznanje” da je u pismu bio metak kalibra 7,65 milimetara.


Knežev arsenal jedan od 35 učesnika evropskog događaja Work it Out - iKragujevac\nsubota, 12 septembar 2020 09:00\nKnežev Arsenal u Kragujevcu je jedino zdanje industrijske baštine u Jugoistočnoj Evropi koje će biti predstavljeno u okviru evropskog događaja Work it Out koji organizuje Evropska ruta industrijske baštine – ERIH. Knežev arsenal kao značajna tačka na ruti Putevima Tesle i Putevima rudarstva, jedan je od 35 spomenika industrijske baštine Evrope ispred koga će na Dan evropskog nasleđa 13. septembra od 14.00 do 15.30 sati zaplesati članovi ERIH-a, inače sertifikovanog puta kulture Saveta Evrope.\nPles na svim lokacijama će se prenositi putem fejsbuk stranice ERIH-a, gde će se odvijati i glasanje za najzanimljiviju lokaciju. Snimci sa lokacija biće objavljen na Jutjub kanalu i Fejsbuk kanalima ERIH-a tako da je Work it Out prilika da se virtuelno posete zdanja industrijske baštine Evrope i sazna nešto više o njima.\nUčešće naših mladih na ovom događaju je od velike važnosti i značaja kako za njih same tako i za grad Kragujevac. Projekat je prvi put pokrenut 2018. godine – Evropske godine kulturne baštine. Udruživanje Erih je nateralo mlade širom Evrope da plešu u impresivnim industrijskim okruženjima i time promovišu svoj grad. Industrijalizacija Evrope oblikuje naš život nema automobila bez parne mašine, nema računara bez elektrifikacije, nema medicinskog napretka bez laboratorija. Takođe su za mlade ove korelacije fascinantne i čak mogu biti odlučujući faktor u njihovom obrazovanju ali i izboru karijere. Mladi će plesati na prostoru Kneževog arsenala ipred Čaurnice gde je i zasvetlela prva sijalica u Srbiji 1884. a uz prisustvo kralja Milana Obrenovića i kraljice Natalije obeležen početak elektrifikacije u Srbiji. U Evropi se tada pričalo o električnom osvetljenju kao o čudu koje je samo dve godine pre toga predstvaljeno na izložbi u Parizu. Zbog situacije sa virusom kovid 19 ERIH je prilagodio program i ove godine ples se može snimiti unapred, bez publike i uz poštovanje svih mera, što ćemo mi i uraditi, istakao je Stefan Jovanović, pomoćnik gradonačelnika za omladinu i saradnju sa Univerzitetom. On je pozvao sve mlade ali i sve ostale Kragujevčane da u nedelju podrže nastup naših mladih i da u periodu do 23. do 30.septembra glasaju, lajkuju i šeruju naš spot i time doprinesu u borbi za titulu najzanimljivije lokacije industrijske baštine u Evropi.\nProgram se realizuje uz podršku Gradske turističke organizacije Kragujevac i plesnog kluba Dols.\nVeliko nam je zadovoljstvo i čast da budemo deo ovog međunarodnog događaja, kao jedini predstavnik ovog dela Evrope i veliku zahvalnost tome dugujemo Klasteru puteva kulture, koji razvija rute Putevima Tesle i Putevima rudarstva, koji je član ERIH-a. Work it Out događaj je posebno značajan za mlade Kragujevčane koji ovim dobijaju priliku da plešu u istom ritmu sa mladima iz ostalih evropskih zemalja i na taj način promovišu svoj grad i industrijsko nasleđe, kaže Marija Đoković koordinatorka Kancelarije za mlade.\nInače, Evropska ruta industrijske baštine je sertifikovani put kulture Saveta Evrope. I jedna od najvećih kulturnih ruta. Od prošle godine, ERIH obuhvata i dve značajne tematske rute koje razvija Klaster puteva kulture: Putevima Tesle i Putevima rudarstva – Balkan kolevka metalurgije.\nČlanstvo u jednoj tako značajnoj mreži, koja obuhvata preko 1800 lokacija u svim zemljama Evrope i više evropskih tematskih industrijskih ruta, od izuzetnog je značaja. Priključivanjem ERIH-u, Klaster puteva kulture je na mapu evropske industrijske baštine upisao prvenstveno Muzej Nikole Tesle ali i stogodišnje hidroelektrane Elektroprivrede Srbije, koje su živi muzeji. Trudimo se da što više skrenemo pažnju na vredno industrijsko nasleđe Srbije i Jugoistične Evrope. Stoga će se i na predstojećem događaju rame uz rame sa impozantnim zdanjima industrijske baštine iz Španije, Nemačke, Velike Britanije, Poljske, Češke, Ukrajine i Norveške naći i kragujevački Knežev arsenal, objašnjava Manuela Graf predsednica Upravnog odbora Klastera puteva kulture i istraživač na Univerzitetu u Gisenu (Nemačka).


Najtraženiji napadač današnjice sa seksi suprugom “uznemirava” Sejšele – Bh-index\nNajtraženiji napadač današnjice sa seksi suprugom “uznemirava” Sejšele\nFudbal Datum: 10.06.2018.\n10/06/2018 by Nezavisne novine\nMauro Ikardi, napadač Intera koji se na iznenađenje mnogih nije našao na popisu selektora Argentine za Mundijal nalazi se na odmoru sa suprugom, Vandom Narom.\nArgentincu je sigurno teško palo što neće biti u Rusiji, jer malo ko se nadao da tamo neće biti najboljeg strijelca Serije A. Ipak, Ikardi uživa i zabavlja se (ne baš toliko) daleko od očiju javnosti.\nKontraverzni par nakon safarija boravi na Sejšelima i to bez djece, a svoje fanove putem društvenih mreža bombarduju provokativnim fotografijama u kojima prednjači Vanda, koja se inače brine o karijeri svog supruga, inače, jednog od najboljih napadača današnjice.\nPreporučeno za vas: Prosinečki ponovo o Vranješu: "Dok je igrao za reprezentaciju dao je sve, ali..."\nFatalnu Argentinku na Instagramu prati čak 3.3 miliona ljudi, nešto malo više od svog partnera koji je na brojci 3.2.\nStršljen, pčela, krpelj, komarac… Evo šta treba da uradite ukoliko vas ubode neki insekt\nOpel završio na krovu nakon nesreće u Mostaru


Žofri Lovernj: Vratiću se u Partizan, sigurno! Uz Duleta sam počeo da čitam\nIzvor: MozzartSport.com, 11.Maj.2020, 22:49\nMiljenik crno-belih doduše ne može da kaže kada će se to desiti, ali uverava da nije zaboravio Beograd, Srbiju i pre svega Duška Vujoševića\nBila je to jedna od omiljenih generacija navijača Partizana. Bogdan Bogdanović, Dragan Mirosavljević, Davis Bertans, Leo Vesterman… Teško je i pobrojati ih sve. A na centru – Žofri Lovernj. Francuz koji je brzo zavoleo Beograd i Srbiju i koji se ekspresno uvukao navijačima pod kožu. A sada >> Pročitaj celu vest na sajtu MozzartSport.com << za sajt Espreso.rs kaže da ih i dalje nije zaboravio i da će se jednog dana sigurno vratiti u crno-beli dres.\nGovoreći o uslovima za život u Denveru, Čikagu, Istanbulu i Beogradu, te glasinama da će po završetku igračke karijere doći u glavni grad Srbijke da tu živi, Žovernj je ispalio nekoliko rečenica koja će dugo odzvanjati u ušima Partizanovih navijača.\n„Istanbul je jako lep grad za življenje, lako je i mojoj porodici da dođe da me poseti jer ima dosta letova dnevno, ima svega. Čikago i Denver su OK, ali Beograd je Beograd, volim ljude tamo i tamo se uvek osećam kao kod kuće… Znaš kako, sad imam 28 godina, videćemo gde će me sve karijera odvesti, ali jedno je sigurno, kako sam napustio Partizan, jedna stvar je ostala, a to je da ću na kraju svoje karijere sigurno doći! I dalje je ta želja tu“, rekao je Lovernj za Espreso.\nPominjalo se čak i pre nekoliko meseci, ali nije bilo realno. A kada će tačno da se desi?\n„Ne znam kada, ali desiće se! Posle Partizana imao sam tri želje, jedna je da zaigram za reprezentaciju, uspeo sam, druga je da igram u NBA, i to sam uspeo, a ostala je još jedna, zbog koje sam odlučio da dođem u Fener iako sam imao ugovor na još jednu godinu u NBA, a to je da osvojim Evroligu. Zato sam došao u Fener, verovao sam da je tu moguće ispuniti tu želju, trenutno možda i nismo u najboljoj poziciji, ali želja je tu, nadam se da će se to i desiti“.\nFener je dakle profesionalna ambicija, Partizan je za Lovernja – emocija. Uostalom, Beograd kao stanica u njegovom životu nije imao samo veliki uticaj na Žofriju košarkašku karijeru. Insistiranje tadašnjeg šefa Duška Vujoševića da igrači ne zapostave ni kulturu i knjigu imalo je efekat koji je na Lovernja imao životni značaj.\n„Da budem iskren, kada mi je Dule dao knjige, počeo sam polako da čitam, jer sam bio disleksično dete. Nije mi bilo lako u početku da čitam knjige, recimo pre dok sam bio mali slušao sam knjige, postojale su knjige u glasovnom formatu. Kao disleksično dete, nisam baš ni francuski savladao, pa me je bilo sramota toga, ali sam polako krenuo da čitam sa Duletom, trebalo mi je više vremena da pročitam nešto od ostalih, ali vremenom i vežbanjem, sve je postajalo bolje. Ovo je jako važna stvar u mom životu, jer me je naučila da istrajem i da nikad ne odustajem“.\nI još jedan dokaz koliko je Srbija visoko kotirana u Lovernjovoj glavi...\n„Obožavan da čitam, a najviše o istoriji, jer ti istorija pomaže da shvatiš zašto se neke stvari dešavaju sad. Baš sam pročitao dve knjige o srpskoj istoriji: jedna je o Draži Mihajloviću, a druga o Kosovskom boju. Drago mi je da sam ih pročitao jer sad mogu da vidim neke stvari i iz drugog ugla. Stvari koje smo mi učili u školi se dosta razlikuju od države do države“, kaže Lovernj u opširnom intervjuu koji u celosti možete da pročitate na stranicama portala Espreso.rs.


ASOCIJACIJA KOSOVKIH OPŠTINA DOBILA JE JOŠ JEDAN PROJEKAT OD GIZ/ORF – Asociacioni i Komunave të Kosovës\nASOCIJACIJA KOSOVKIH OPŠTINA DOBILA JE JOŠ JEDAN PROJEKAT OD GIZ/ORF\nAsocijacija Kosovskih Opština danas je proširila saradnju sa GIZ/ORF (Otvoreni Regionalni Fondovi za Jugoistočnu Evropu) potpisivanjem Sporazuma u okviru projekta “U pravcu poboljšanja prevoza i mobilnosti u opštinama Kosova”.\nOvaj jednogodišnji projekat predviđa uspostavljanje održivih planova urbane mobilnosti za opštine.\nPošto je Kosovo odlučno da ispuni evropske standarde na svom putu ka pristupanju u EU, centralne i lokalne vlade sve više rade na stvaranju funkcionalnih i održivih rešenja za prevoz i urbanu mobilnost.\nImajući u obzir ovaj put i višestruke koristi od održive urbane mobilnosti za lokalnu samoupravu, putem ovog projekta, Asocijacija Kosovskih Opština ima za cilj da opremi opštine sa održivim planovima urbane mobilnosti.\nProjekat ima za cilj da podrži opštine da poboljšaju bezbednost, pruža građanima usluge i opcije prevoza koje omogućavaju pristup glavnim destinacijama, smanjenje zagađenja vazduha i buke i potrošnje energije, poboljšanje efikasnosti i učinkovite troškove prevoza lica i roba i doprinosi povećanju atraktivnosti i kvaliteta urbanizma, životne sredine i urbanog dizajna za koristi građanima.\nU okviru Projekta organizovaće se i “Evropska nedelja o Mobilnosti 2019” i celokupni projekat biće pokriven sa 55.000 evra u jednogodišnjem periodu.


IGB Automotive počeo izgradnju novog pogona u Inđiji | N1 Srbija\n27.04.2016. |11.10 >14.24 |\nTa kompanija u Inđiji posluje od 2007. godine i sada zapošljava oko 1.500 radnika, a njen osnivač je nemačka kompanija I.G.Bauerhin GmbH.\nPremijer Srbije Aleksandar Vučić, koji je prisustvovao polaganju kamena temeljca za novu fabriku, rekao je da je zadovoljan što je nemačka kompanija odlučila da u Srbiji širi proizvodnju, u zemlji koja je "stabilna i ima dobre radnike".\nOn je podsetio da je Vlada Srbije davala subvencije za nemačku investiciju, što se pokazalo kao dobra odluka.\nVučić je rekao da je Srbija na dobrom putu ekonomskog rasta i da će uskoro međunarodne finansijske institucije korigovati naviše prognozu rasta BDP-a.\nAmbasador Nemačke u Srbiji Aksel Ditman je rekao da je Srbija postala poznata po proizvođi automobila i delova za njih, ali da pruža dobre uslove i za druge proizvodne sektore.\nNemačke kompanije su u Srbiji investirale 1,8 milijardi evra i zapošljavaju oko 30.000 radnika, rekao je Ditman.\nDitman je kazao da je Vlada Srbije napredovala u ekonomskim reformama i da očekuje da će tako nastaviti i nova vlada, u čemu će je Nemačka podržavati.\nOn je rekao da će Srbija imati podršku Nemačke da u prvoj polovini ove godine budu otvorena pregovaračka poglavlja 23 i 24.\nDržava želi da daje još više subvencija investitorima\nVučić je izjavio da se razmišlja o tome da se pronađe dodatni novac za subvencije investitorima, kako bi Srbija bila konkurentna u privlačenju novih investicija. "Imamo ih (investitora) više nego što smo planirali i veoma sam srećan zbog toga", rekao je Vučić.\nOn je naglasio da država treba da daje i više subvencija i da on hoće da se daje "dva puta više". "Mi dajemo ukupnu vrednost do 50 odsto investicije, u to se računa zemljište i infrastruktura", rekao je Vučić i dodao da se borio da "veliki Boš ostane u Pećincima", jer kad čuju druge nemačke kompanije da je tu Boš onda će i one želeti da dođu u Srbiju.\nVučić je istakao da se prate podaci o državnim subvencijama za svaku investiciju i da to radi Razvojna agencija Srbije, navodeći da je taj proces potpuno transparentan. "Imamo ozbiljnu i preciznu analizu za sve investicije", naglasio je on.\nNa pitanje kakve garancije da će ostati u Srbiji daju investitori koji dobiju subvenciju, Vučić je rekao da je nemoguće predvideti kakvo će biti stanje na tržištu, od kojeg zavisi plasman proizvoda, ali da je velika korist što strane kompanije zapošljavaju radnike koji dobijaju redovne plate i nauče da rade.\nInđija fabrika industrija Aleksandar Vučić


Grad Mostar pomaže Judo klubu Borsa s 5.000 KM – Hercegovina.in\nNaslovnica Sport Borilački sportovi Grad Mostar pomaže Judo klubu Borsa s 5.000 KM\nGrad Mostar pomaže Judo klubu Borsa s 5.000 KM\nGradonačelnik Mostara Ljubo Bešlić primio je danas u Uredu gradonačelnika u Gradskoj vijećnici Franju Zadru, voditelja judo kluba „Borsa“.\nTom prilikom Zadro je upoznao gradonačelnika Bešlića s aktivnostima koje poduzimaju na saniranje velika materijalna šteta koja je pričinjena u požaru koji je u subotu izbio u Sportskom centru “Borsa” u naselju Rodoč.\nNaglasio je kako je više od dvije trećine objekta uništeno i da će trebati puno sredstava i vremena da se objekt u potpunosti obnovi, a ono što sada treba prvo učiniti je očistiti unutrašnjoj objekta.\nGradonačelnik Bešlić obećao je kako će Gradska komunalna poduzeća u mjeri i na način na koji je to moguće pomoći u rješavanju tog problema te da će Grad dati financijsku pomoć u iznosu od 5000 KM\nBešlić je izrazio nadu da će i drugi odazvati i pružiti pomoć kako bi se obnovile prostorije kako bi klub u budućnosti nastavio još kvalitetnije raditi.\nZadro je zahvalio gradonačelniku Bešliću na potpori i pomoći i izrazio nadu kako će kada se objekt obnovi zajedno presjeći vrpcu na otvorenju obnovljene zgrade Sportskog centra „Borsa“, priopćila je mostarska Gradska uprava.\nPrethodni članakBrucoški sat’ na Univerzitetu ‘Džemal Bijedić’ u Mostaru\nSljedeći članakPreko društvenih mreža pokrenuta akcija ‘Obnovimo Borsu’\nČlanovi mostarske Borse stopostotni u Laktašima\nMališani mostarske Borse briljirali u Splitu!


U fokusu - Još šest meseci za dokumenta o staroj deviznoj štednji - Vesti iz Kragujevca i Šumadije - Pressek.rs\nBy foto:pixabay/nattanan23 Ponedeljak, 15. jul 2019.\nGrađani koji ostvaruju prava na isplatu stare devizne štednje, a nisu uspeli da ispune zakonsku obavezu i pribave potrebnu dokumentaciju do 23. juna, imaće dodatnih šest meseci za pribavljanje dokaza.\nObrazlažući u Skupštini Srbije Zakona o regulisanju javnog duga Srbije po osnovu neisplaćene devizne štednje gradjana položene kod banaka čije je sedište na teritoriji Srbije i njihovim filijalama na teritoriji bivše SFRJ, ministar finansija Srbije Siniša Mali, izrazio je nadu da će do 23. decembra 2019. građani uspeti da pribave dokumenta iz bivših jugoslovenskih republika, kojima će utvrditi pravo na isplatu devizne štednje.\nDa podsetimo, reč je o deviznoj štednji građana sa prostora nekadašnje Jugoslavije položenoj kod banaka čije je sedište na teritoriji Srbije i njihovim filijalama na teritorijama bivših republika SFRJ. U pitanju su devizni depoziti od oko 310 miliona evra, a položeni do 27. aprila 1992. godine, a u taj iznos je uračunata i kamata do 2016 godine.\nNaknada za sahranu iznosiće 39.530 dinara\nRepublički fond za penzijsko i invalidsko osiguranje saopštio je da će naknada pogrebnih troškova za sahranu u julu, avgustu i septembru iznositi 39.530 dinara. Kako se navodi u ...\nRok za izgradnju kuće Đure Jakšića, u Karađorđevoj ulici u Kragujevcu, odavno je već istekao, a na gradilištu već više od mesec dana nema ni jednog radnika. Izgradnja novog objekta ...\nGradska agencija za saobraćaj je u aplikaciji Google maps implementirala sve linije sistema javnog gradskog i prigradskog prevoza. Kragujevac je jedini grad u Srbiji koji je u ovoj ...\nOprez na putu: Povećan broj saobraćajki\nOd početka ovog meseca na putevima u Srbiji zabeležena je pojačana frekvencija saobraćaja uz povećen broj motocikala, mopeda, bicikala i pešaka, što je dovelo i do povećanja broja ...


Petković traži što bolje rješenje: Nacrt porodičnog zakona veliki iskorak | BL Portal\nPetković traži što bolje rješenje: Nacrt porodičnog zakona veliki iskorak\nPotpredsjednik Narodne skupštine Republike Srpske Milan Petković rekao je da Nacrt Porodičnog zakona, koji je danas pred poslanicima parlamenta Srpske, predstavlja veliki iskorak nakon 20 godina od donošenja aktuelnog zakona koji definiše tu oblast.\n“Pozivam sve građane da se uključe u javnu raspravu koju će organizovati Ministarstvo. Ovdje treba pozvati i udruženja građana, sve one koji se bave porodičnim pravom, da uzmu učešća kako bismo došli do što kvalitetnijeg zakonskog rješenja. Isto tako se nadam da će i narodni poslanici danas u ovoj raspravi uzeti učešće”, rekao je Petković.\nPotpredsjednik Narodne skupštine Srpske Sonja Karadžić-Jovičević rekla je u skupštinskoj raspravi da je zadovoljna tekstom Nacrta Porodičnog zakona.\nOna je istakla da je izuzetno dobro što je navedenim nacrtom definisana posebna briga o djeci i posebna briga o roditeljima.\nPoslanik SNSD-a Dušica Šolaja smatra da je do prijedloga ovog zakonskog rješenja potrebno dodatno razraditi odredbe navedene u Nacrtu koje se odnose na usvojenje, nijednog trenutka ne zaboravljajući da sve to treba da bude u najboljem interesu djeteta.\nTrivićeva u parlamentu: Osuđivano lice ne može raditi u predškolskoj ustanovi\nUložili amandman: Bošnjaci u Narodnoj skupštini traže da se ukine naziv “Svetosavska nagrada”\nTags: Milan Petković, Nacrt porodičnog zakona, NS RS\nNije dočekao kraj izgradnje: Preminuo glavni arhitekta radova na Sagrada Familiji\nMilanski klub ima povjerenja: Inzagi trener Intera do 2024. godine


Na Uralu se pravi najveći pravoslavni hram na svetu - Sputnjik Srbija\nNa Uralu se pravi najveći pravoslavni hram na svetu\n16:25 21.01.2020 (osveženo 19:34 21.01.2020) Preuzmite kraći link\nNa Uralu će biti izgrađen najveći pravoslavni hram na svetu, veći od „Aja Sofije“.\nSaborni hram koji će moći da primi oko 37.000 ljudi biće izgrađen na teritoriji Srednjeuralskog ženskog manastira, saopštila je članica nevladine organizacije „Ruski narodni front“ u Sverdlovskoj oblasti Žana Rjabceva.\n„To će biti najveći pravoslavni hram u svetu“, izjavila je Rjabceva, naglasivši da će biti visok 77 metara, dok će se u njemu nalaziti 12 prestola. Tako će novi hram biti za 22 metra viši od Aja Sofije u Istanbulu, koja je visoka 55 metara.\n„Investitori hrama će biti iz celog sveta“, rekla je Rjabceva.\nOna je objasnila da Srednjeuralski ženski manastir ne može da primi sve hodočasnike, čiji broj se povećava, zbog čega je pre 2,5 godine nastala ideja da se napravi Saborni hram Premudrosti Božije. Već je napravljen projekat i rešeno pitanje zemljišta.\nOna je dodala da će ove godine biti postavljen kamen-temeljac za Saborni hram.